text:
Banja Lanu Likhoza Kukhala Losangalala
Mukhoza kukhala ndi banja losangalala mukamatsatira mfundo za m’Baibulo.
Mawu Oyamba
Banja lanu likhoza kukhala losangalala ngati mutatsatira malangizo a m’Baibulo omwe ali m’kabuku kano.
MUTU 1
Muzidalira Kwambiri Mulungu
Kudzifunsa mafunso awiri okha kungathandize kuti banja lanu liziyenda bwino.
MUTU 2
Muzikhala Okhulupirika
Kuti munthu akhale wokhulupirika m’banja ayenera kupewa chigololo komanso zinthu zina.
MUTU 3
Zimene Mungachite Pothetsa Mavuto
Zimene mumachita pothetsa mavuto zingachititse kuti banja lanu likhale lolimba komanso losangalala kapena ayi.
MUTU 4
Muzigwiritsa Ntchito Bwino Ndalama
Kodi kukhulupirirana ndiponso kukambirana momasuka n’zothandiza bwanji?
MUTU 5
Zimene Mungachite Kuti Muzigwirizana ndi Achibale
N’zotheka kulemekeza makolo anu popanda kusokoneza banja lanu.
MUTU 6
Zimene Mungachite Mwana Akabadwa
Kodi kulera mwana kungathandize banja lanu kukhala lolimba?
MUTU 7
Zimene Mungachite Pophunzitsa Mwana Wanu
Muyenera kuthandiza ana kumvetsa malamulo anu komanso zifukwa zimene mumawalangira.
MUTU 8
Mukakumana ndi Mavuto Amwadzidzidzi
Lolani kuti ena akuthandizeni.
MUTU 9
Muzilambira Yehova Mogwirizana
Kodi mungatani kuti muzisangalala pochita kulambira kwa pabanja?


c: text/html

text:
Malonda / Kumwa
Aermacchi MB-339A Pan V.2011 FSX & P3D
Pakuti Baibulo FS2004 dinani apa
chitsanzo ichi ndi rework lathunthu la original MB-339A Pan (Pattuglia Acrobatica Nazionale) anamasulidwa zaka zingapo zapitazo ndi zithunzi chitsanzo bwino, ndipo cockpit pafupifupi. Izi Baibulo latsopano chitsanzo muli mawonekedwe kwa chitsanzo oti "Frecce Tricolori", ndi acrobatic asilikali Italian timu.
Chonde werengani malangizo.
Onani kuti ntchito yoyamba FSX mungafunsidwe kulandira n'zotsimikizira pafupi nthawi zana pamaso akukupatsa kulumikiza kuwonjezera pa, Izi zimachitika, pali gauges ambiri.
The Aermacchi MB-339 ndi ziwiri seater Italian usilikali, zinakonzedwa 1970s kuti m'malo MB-326. Umenewu nsikidzi ndi racy, izo wakhala bwino wosanganiza motsutsa mpikisano wa ndege zambiri zamakono monga BAe Hawk. About 200 makope zinamangidwa, ndipo ntchito m'mayiko asanu ndi anayi zosiyana.
chitsanzo ichi ndi rework lathunthu la original MB-339A Pan (Pattuglia Acrobatica Nazionale) anamasulidwa zaka zingapo zapitazo ndi zithunzi chitsanzo bwino, ndipo cockpit pafupifupi. Izi Baibulo latsopano chitsanzo muli mawonekedwe kwa chitsanzo oti "Frecce Tricolori", ndi acrobatic asilikali Italian timu.
Chonde werengani malangizo.
Onani kuti ntchito yoyamba FSX mungafunsidwe kulandira n'zotsimikizira pafupi nthawi zana pamaso akukupatsa kulumikiza kuwonjezera pa, Izi zimachitika, pali gauges ambiri.
The Aermacchi MB-339 ndi ziwiri seater Italian usilikali, zinakonzedwa 1970s kuti m'malo MB-326. Umenewu nsikidzi ndi racy, izo wakhala bwino wosanganiza motsutsa mpikisano wa ndege zambiri zamakono monga BAe Hawk. About 200 makope zinamangidwa, ndipo ntchito m'mayiko asanu ndi anayi zosiyana.
Kukula 12.6 MB
Downloads 7 349
Analenga 03-08-2012 06: 12: 54
Anasintha 15-10-2012 23: 09: 18
License
Freeware
3D Pafupifupi Cockpit
Port-Pa FS2004 (palibe DXT10)
Kuwonjezera pa yogwirizana ndi FSX-SP2 & FSX-Mpweya wotentha & Prepar3D v1 (v2 & 3 kuyesa)
Malonda / Kumwa

robotstxt: allowed

filter: keep


text:
MOYO WATHU WACHIKHRISTU
Itanirani Anthu Onse M’gawo Lanu ku Chikumbutso!
Ntchito yapadera yoitanira anthu ku Chikumbutso iyamba pa February 27. Tikufunitsitsa kuitanira anthu ambiri kumwambo wokumbukira imfa ya Khristu umenewu. Komanso tiyenera kuonetsetsa anthu amene asonyeza chidwi n’kuwathandiza.
ZIMENE MUNGACHITE
PEREKANI KAPEPALA
“Tikupereka kapepala aka kwa anthu powaitanira kumwambo wofunika kwambiri. Pa March 23, anthu ambiri padziko lonse adzasonkhana kuti akumbukire imfa ya Yesu Khristu. Pamwambowo adzamvetsera nkhani yofotokoza mmene imfa ya Yesu imatithandizira. Zonsezi zidzachitika popanda kuyendetsa mbale ya zopereka. Malo komanso nthawi imene mwambowu udzachitike, talemba papepalali. Muyesetse kudzabwera.”
Ngati munthuyo wasonyeza chidwi chitani izi:
PEREKANI NSANJA YA OLONDA
Muuzeni nkhani imene mudzakambirane ulendo wotsatira.
ONETSANI VIDIYO YA CHIKUMBUTSO
Muuzeni zimene mudzaphunzire ulendo wotsatira.
Mukadzakumananso mukhoza kudzachita zotsatirazi:
ONETSANI VIDIYO YAKUTI N’CHIFUKWA CHIYANI TIYENERA KUPHUNZIRA BAIBULO?
Kenako perekani buku kapena kabuku koti muziphunzira naye.
PEREKANI BUKU LAKUTI KODI BAIBULO LIMAPHUNZITSA CHIYANI KWENIKWENI?
Kambiranani mfundo zokhudza Chikumbutso patsamba 206-208. Kenako perekani bukulo.
PEREKANI KABUKU KAKUTI MVERANI MULUNGU
Kambiranani tsamba 18-19 kuti aone mmene imfa ya Khristu imatithandizira.


text:
”Musatope Kuchita Zabwino”
“Tisaleke kuchita zabwino.”—AGAL. 6:9.
1, 2. Kodi kuganizira zimene gulu la Yehova likuchita kumatithandiza bwanji?
N’ZOSANGALATSA kudziwa kuti tili m’gulu lalikulu limene lili ndi mbali yapadziko lapansi komanso yakumwamba. Masomphenya a pa Ezekieli chaputala 1 ndi Danieli chaputala 7 amasonyeza bwino kuti Yehova akuyendetsa zinthu kuti akwaniritse cholinga chake. Yesu ndi amene akutsogolera mbali yapadziko lapansi ya gulu la Yehova. Iye akuyang’anira ntchito yolalikira, akuphunzitsa ndi kulimbikitsa amene akugwira ntchitoyi komanso akuthandiza anthu ena kuti ayambe kulambira Yehova. Izi zimatithandiza kuti tizikhulupirira kwambiri gulu la Yehova.—Mat. 24:45.
2 Kodi inuyo panokha mumachita zinthu mogwirizana ndi gululi? Kodi mukutumikirabe Mulungu mwakhama kapena mwayamba kufooka? Mwina pambuyo podzifunsa mafunso amenewa, taona kuti tayamba kutopa. Zimenezi zimachitika. Mwachitsanzo, m’nthawi ya atumwi, Paulo anafunika kukumbutsa Akhristu anzake kuti aziganizira za khama la Yesu. Paulo ananena kuti izi zingawathandize kuti ‘asatope ndiponso asalefuke.’ (Aheb. 12:3) M’nkhani yapita ija, tinaona zimene gulu la Yehova likuchita. Kuganizira zimenezi kuyenera kuti kwatilimbikitsanso kwambiri kuti tikhalebe akhama komanso opirira.
3. N’chiyani chingatithandize kuti tisatope? Nanga tikambirana chiyani m’nkhani ino?
3 Koma Paulo anasonyeza kuti pamafunika zinthu zinanso kuti munthu asatope. Iye ananena kuti tiyenera kuyesetsa “kuchita zabwino.” (Agal. 6:9) Tiyeni tikambirane zinthu zisanu zimene tiyenera kuchita kuti tikhalebe olimba ndiponso tizitsatira bwino gulu la Yehova. Mwina zimenezi zitithandiza kuona zimene ifeyo kapena banja lathu liyenera kusintha.
TIZISONKHANA KUTI TILIMBIKITSIDWE KOMANSO TILAMBIRE MULUNGU
4. N’chifukwa chiyani tinganene kuti kusonkhana ndi mbali yofunika kwambiri pa kulambira koona?
4 Misonkhano yakhala yofunika kwambiri kwa atumiki a Yehova kuyambira kale. Kumwamba, angelo amakhala ndi nthawi yosonkhana pamaso pa Yehova. (1 Maf. 22:19; Yobu 1:6; 2:1; Dan. 7:10) Nawonso Aisiraeli ankasonkhana “kuti amvetsere ndi kuphunzira.” (Deut. 31:10-12) M’nthawi ya atumwi, Ayuda ankasonkhana kumasunagoge kuti amvetsere Malemba akamawerengedwa. (Luka 4:16; Mac. 15:21) Mpingo wachikhristu utakhazikitsidwa, anthu a Yehova ankapitiriza kusonkhana limodzi. Masiku anonso, misonkhano ndi yofunika kwambiri pa kulambira kwathu. Akhristu oona ‘amaganizirana kuti alimbikitsane pa chikondi ndi ntchito zabwino.’ Tiyenera kupitiriza ‘kulimbikitsana, ndipo tiwonjezere kuchita zimenezi, makamaka pamene tikuona kuti tsikulo [la Yehova] likuyandikira.’—Aheb. 10:24, 25.
5. Kodi tingalimbikitsane bwanji pa misonkhano yathu?
5 Njira ina yofunika kwambiri kuti tilimbikitsane ndi kupereka ndemanga pa misonkhano. Mwachitsanzo, tingayankhe funso lolembedwa, kufotokoza lemba kapena kupereka chitsanzo chachidule chosonyeza ubwino wotsatira mfundo za m’Baibulo. (Sal. 22:22; 40:9) Kaya takhala tikusonkhana kwa nthawi yaitali bwanji, tonse timalimbikitsidwa tikamamva ndemanga zochokera pansi pa mtima za abale ndi alongo athu amisinkhu yosiyanasiyana.
6. Kodi misonkhano yathu imatithandiza bwanji?
6 Kodi Mulungu amatilimbikitsa kusonkhana pa zifukwa zina ziti? Misonkhano yathu ya mpingo ndiponso ikuluikulu imatithandiza kulankhula molimba mtima. Imatithandizanso kuti tisafooke tikakumana ndi anthu otsutsa kapena opanda chidwi mu utumiki. (Mac. 4:23, 31) Kukambirana mfundo za m’Malemba kumatipatsa mphamvu komanso kumalimbitsa chikhulupiriro chathu. (Mac. 15:32; Aroma 1:11, 12) Tikaphunzitsidwa komanso kulimbikitsana ku misonkhano, timakhala osangalala ndiponso timapeza “mtendere pa nthawi ya masoka.” (Sal. 94:12, 13) Komiti Yoona za Ntchito Yophunzitsa ya Bungwe Lolamulira ndi imene imayang’anira ntchito yokonza zimene timaphunzira ku misonkhano yathu. Timayamikira kwambiri maphunziro abwino amene timalandira mlungu uliwonse.
7, 8. (a) Kodi cholinga chachikulu cha misonkhano yathu n’chiyani? (b) Kodi inuyo misonkhano imakuthandizani bwanji?
7 Koma sikuti timangopita ku misonkhano kuti ifeyo tipindule. Cholinga chachikulu cha misonkhano yathu ndi kulambira Yehova. (Werengani Salimo 95:6.) Ndi mwayi waukulu kwambiri kutamanda Mulungu poimba pa misonkhano. (Akol. 3:16) Tiyeni tizimutamanda popezeka pa misonkhanoyi nthawi zonse komanso kupereka ndemanga. Pajatu iye ndi woyenera kulambiridwa. (Chiv. 4:11) M’pake kuti timauzidwa kuti: “Tisaleke kusonkhana pamodzi, monga mmene ena achizolowezi chosafika pamisonkhano akuchitira.”—Aheb. 10:25.
8 Kodi timaona kuti misonkhano ndi mphatso yochokera kwa Yehova yotithandiza kupirira mpaka mapeto a dziko loipali? Ngati timaona choncho, misonkhanoyi idzakhala m’gulu la “zinthu zofunika kwambiri” zimene sitingalole kuziphonya ngakhale kuti timatanganidwa. (Afil. 1:10) Sitiyenera kuphonya misonkhano pokhapokha ngati pali zifukwa zazikulu kwambiri.
FUFUZANI ANTHU OFUNA CHOONADI
9. Kodi timadziwa bwanji kuti ntchito yolalikira ndi yofunika kwambiri?
9 Kulalikira mwakhama kumatithandizanso kuti tizichita zinthu mogwirizana ndi gulu la Yehova. Yesu anayambitsa ntchito imeneyi pamene anali padziko lapansi. (Mat. 28:19, 20) Kuyambira nthawi imeneyo, gulu la Yehova limaika patsogolo ntchito yolalikira ndi kuphunzitsa anthu. Masiku ano, pali maumboni ambiri osonyeza kuti angelo amatithandiza pa ntchitoyi ndipo amatitsogolera kwa anthu ofuna choonadi. (Mac. 13:48; Chiv. 14:6, 7) Cholinga chachikulu cha mbali yapadziko lapansi ya gulu la Yehova ndi kutsogolera ndiponso kuthandiza pa ntchito yofunikayi. Kodi ifenso timaona kuti ntchito yolalikira ndi yofunika kwambiri pa moyo wathu?
10. (a) Kodi m’bale wina amatani kuti azikondabe choonadi? (b) Kodi utumiki wakuthandizani bwanji kuti musatope?
10 Kuchita khama mu utumiki kumatithandiza kuti tizikondabe choonadi. M’bale wina dzina lake Mitchel, yemwe wakhala mkulu komanso mpainiya wokhazikika kwa nthawi yaitali, anati: “Ndimakonda kwambiri kuuza anthu za choonadi. Ndikaganizira nkhani inayake ya m’magazini atsopano a Nsanja ya Olonda kapena Galamukani!, ndimaona kuti magazini iliyonse imalembedwa mwanzeru ndiponso moganizira kwambiri anthu. Ndiyeno ndimalakalaka kulowa mu utumiki kuti ndione zimene anthu angachite ndikamakambirana nawo za m’magaziniyo. Ndimaganiziranso mmene ndingawathandizire kuchita nayo chidwi. Utumiki umandithandiza kuti ndiziona zinthu m’njira yoyenera. Sindilola zinthu zina kundilepheretsa kulowa mu utumiki pa nthawi imene ndakonza.” Kuchita khama mu utumiki kungatithandizenso kuti tikhalebe olimba m’masiku otsiriza ano.—Werengani 1 Akorinto 15:58.
MUZIGWIRITSA NTCHITO BWINO MABUKU AMENE GULU LIMATIPATSA
11. N’chifukwa chiyani tiyenera kuwerenga mabuku amene Yehova amatipatsa ndiponso kusinkhasinkha zimene timawerenga?
11 Yehova watipatsa mabuku ambiri amene amatilimbikitsa. Mwina zinakuchitikirani kuti mutawerenga buku linalake, munaganiza kuti, ‘Koma bukuli ndiye anandilembera ineyotu. Yehova waikamo zonse zimene ndimafunika.’ Sikuti zimenezi zimangochitika mwangozi. Yehova amagwiritsa ntchito mabuku ngati amenewa kuti atilangize komanso kutitsogolera. Iye ananena kuti: “Ndidzakupatsa nzeru ndi kukulangiza njira yoti uyendemo.” (Sal. 32:8) Kodi timayesetsa kuwerenga mabuku onse amene timalandira ndiponso kusinkhasinkha zimene tawerengazo? Kuchita zimenezi kumatithandiza kubala zipatso ndiponso kukhalabe olimba m’masiku otsiriza ano.—Werengani Salimo 1:1-3; 35:28; 119:97.
12. N’chiyani chingatithandize kuyamikira mabuku amene timalandira?
12 Tingachite bwino kuganizira ntchito imene imakhalapo kuti mabuku ngati amenewa apezeke. Pamafunika kufufuza, kulemba, kutsimikizira kuti zimene zalembedwa n’zolondola, kuika zithunzi ndiponso kumasulira. Kenako zinthuzo zimakhala zoyenera kusindikizidwa kapena kuikidwa pa Intaneti. Komiti Yoona za Ntchito Yolemba Mabuku ya Bungwe Lolamulira ndi imene imayang’anira ntchito zonsezi. Ndiyeno pali nthambi zimene zimasindikiza mabuku ndi kuwatumiza kumipingo yonse. Cholinga cha ntchito zonsezi n’chakuti anthu a Yehova aziphunzitsidwa ndiponso kulangizidwa kuti apitirize kukhala okhulupirika. (Yes. 65:13) Tiyeni tiziyesetsa kugwiritsa ntchito bwino mabuku onse amene gulu la Yehova limatipatsa.—Sal. 119:27.
MUZITHANDIZA KUTI GULU LIZIYENDA BWINO
13, 14. Kodi ndani akuthandiza gulu la Yehova kumwamba? Kodi ife tingawatsanzire bwanji?
13 Mtumwi Yohane anaona m’masomphenya Yesu atakwera hatchi yoyera kuti akagonjetse adani a Yehova. (Chiv. 19:11-15) M’masomphenyawa, Yesu akutsatiridwa ndi angelo okhulupirika komanso odzozedwa amene alandira kale mphoto yawo kumwamba. (Chiv. 2:26, 27) Angelo ndiponso odzozedwawa akutipatsa chitsanzo chabwino kwambiri pa nkhani yothandiza kuti gulu la Yehova liziyenda bwino.
14 Nalonso khamu lalikulu limathandiza abale a Khristu amene atsala padzikoli. (Werengani Zekariya 8:23.) Kodi aliyense payekha angathandize bwanji kuti gulu la Yehova liziyenda bwino? Choyamba, tiyenera kugonjera anthu amene akutsogolera. (Aheb. 13:7, 17) Izi zimayambira mu mpingo. Kodi zolankhula zathu zimasonyeza kuti timalemekeza akulu ndiponso udindo wawo? Kodi timalimbikitsa ana athu kuti azilemekeza abale okhulupirika amenewa ndiponso kutsatira malangizo awo ochokera m’Malemba? Nanga kodi timakambirana ndi banja lathu za ndalama zimene tingapereke pothandiza ntchito yolalikira? (Miy. 3:9; 1 Akor. 16:2; 2 Akor. 8:12) Kodi timathandiza kuyeretsa ndi kusamalira Nyumba ya Ufumu? Yehova amatipatsa mzimu wake akaona kuti tikuthandiza gulu lake m’njira zimenezi. Mzimu umenewu ndi umene umatithandiza kuti tisatope m’nthawi yamapetoyi.—Yes. 40:29-31.
TIZICHITA ZINTHU MOGWIRIZANA NDI UTHENGA WATHU
15. N’chifukwa chiyani timavutika kuchita zinthu mogwirizana ndi cholinga cha Yehova?
15 Kuti tipirire komanso kuchitabe zinthu mogwirizana ndi gulu la Yehova, khalidwe lathu liyenera kugwirizana ndi uthenga umene timalalikira. Tiyenera ‘kutsimikiza kuti chovomerezeka kwa Ambuye n’chiti.’ (Aef. 5:10, 11) Koma timavutika kuchita zabwino chifukwa cha kupanda ungwiro ndiponso dziko la Satana loipali. Ena mwa inu mumamenya nkhondo tsiku lililonse kuti mupitirize kukhala okhulupirika kwa Yehova. Dziwani kuti timakukondani ndipo Yehova amakukondani kwambiri chifukwa cha zimene mukuchita. Musabwerere m’mbuyo. Kuchita zinthu mogwirizana ndi cholinga cha Yehova kumatithandiza kukhala osangalala ndipo sitikayikira kuti iye akusangalala nafe.—1 Akor. 9:24-27.
Yesetsani kuthandiza anthu ena kudziwa kuti nawonso akhoza kukhala m’gulu la Yehova
16, 17. (a) Kodi tiyenera kuchita chiyani ngati tachita tchimo lalikulu? (b) Kodi tikuphunzira chiyani pa zimene zinachitikira Anne?
16 Koma kodi tiyenera kuchita chiyani ngati tachita tchimo lalikulu? Sitiyenera kubisa tchimolo koma kupempha thandizo mwamsanga. Kumbukirani mawu a Davide akuti: “Pamene ndinakhala chete osaulula machimo anga, mafupa anga anafooka, chifukwa tsiku lonse ndinali kuvutika mumtima mwanga.” (Sal. 32:3) Tikayesa kubisa machimo akuluakulu, sitisangalala ndipo ubwenzi wathu ndi Yehova umasokonekera. Koma ‘tikaulula machimo n’kuwasiya tidzachitiridwa chifundo.’—Miy. 28:13.
17 Chitsanzo pa nkhaniyi ndi mlongo wina dzina lake Anne. * Iye ali wachinyamata ankachita upainiya wokhazikika koma anayamba kuchita mobisa zinthu zina zoipa. Zimenezi zinamusokoneza kwambiri. Iye anati: “Ndinangotsala ndi kachidutswa ka chikumbumtima koma kamenekoko kankandivutitsa kwambiri. Ndinkakhala wokhumudwa nthawi zonse.” Kodi iye anatani? Iye ananena kuti tsiku lina ku misonkhano, lemba la Yakobo 5:14, 15 linafotokozedwa. Anne anazindikira kuti ankafunika thandizo ndipo anapita kwa akulu. Pokumbukira zimene zinachitika, iye anati: “Mavesi amenewa ali ngati mankhwala ochokera kwa Yehova. Mankhwalawa ndi ovuta kumwa koma amachiritsa. Ndinatsatira malangizo a m’mavesiwa ndipo anandithandiza.” Panopa padutsa zaka zambiri ndipo Anne akutumikiranso Yehova mwakhama komanso chikumbumtima chake chili bwino.
18. Kodi tiziyesetsa kuchita chiyani??
18 Ndi mwayi waukulu kwambiri kukhala m’gulu la Yehova m’masiku otsiriza ano. Tisasiye kuyamikira zimene tili nazo. Koma tiziyesetsa limodzi ndi banja lathu kupezeka nthawi zonse pa misonkhano, kufufuza mwakhama anthu ofuna choonadi ndiponso kugwiritsa ntchito bwino mabuku amene timalandira. Tiziyesetsanso kugonjera anthu amene akutitsogolera komanso kuchita zinthu mogwirizana ndi uthenga umene timalalikira. Tikamatero ndiye kuti tikuchita zinthu mogwirizana ndi gulu la Yehova komanso sitidzatopa pochita zabwino.
^ ndime 17 Dzina lasinthidwa.


text:
NSANJA YA OLONDA (YOPHUNZIRA) MARCH 2013
Magaziniyi ikukumbutsa Akhristu onse zimene angachite kuti apitirizebe kuthamanga pa mpikisano wokapeza moyo wosatha. Ikufotokozanso zimene tingachite kuti tidziwe mtima wathu komanso kudziwa Mulungu wathu, Yehova.
Anthu Okonda Yehova ‘Alibe Chowakhumudwitsa’
Kodi Baibulo limatanthauza chiyani likamanena kuti anthu amene amakonda malamulo a Yehova alibe chowakhumudwitsa? Werengani kuti mudziwe zimene mungachite kuti mupirire pa mpikisano wokapeza moyo wosatha.
Kodi Muli Ndi “Mtima Wodziwa” Yehova?
Mawu a mneneri Yeremiya angakuthandizeni kuti mtima wanu wophiphiritsa ukhale wathanzi.
Popeza “Mwadziwa Mulungu,” Kodi Muyenera Kuchita Chiyani?
Werengani kuti mudziwe chifukwa chake tiyenera kumadzifufuza kawirikawiri kuti tidziwe ngati chikhulupiro chathu chidakali cholimba komanso ngati tidakali odzipereka kwa Yehova Mulungu.
Tizitonthozana
Aliyense anadwalapo ndipo ena anadwala mwakayakaya. Tikakumana ndi mavuto ngati amenewa, kodi tingatani kuti tipirire?
Yehova Ndi Malo Athu Okhalamo
N’chifukwa chiyani sitikayika kuti Yehova adzateteza anthu ake ngakhale kuti tikukhala m’dziko loipa?
Muzilemekeza Dzina Lalikulu la Yehova
Kodi inuyo mumaona bwanji mwayi wanu wogwiritsa ntchito dzina la Yehova? Kodi kudziwa komanso kuyenda m’dzina la Mulungu kumatanthauza chiyani?
Kodi Josephus Analembadi Zimenezi?
Kodi Myuda wina wolemba mbiri dzina lale Flavius Josephus ndi amene analembadi zimenezi?
Musataye Mtima!
Musamataye mtima n’kumaganiza kuti munthu amene mumamkonda kapena munthu winawake sangaphunzire choonadi. Werengani kuti mudziwe za ena omwe anataya mtima komanso chifukwa chake.


text:
Nkhani 15: Mkazi wa Loti Anacheuka
LOTI ndi banja lake anakhala ndi Abrahamu m’Kanani. Tsiku lina Abrahamu anati kwa Loti: ‘Palibe malo okwanira zifuyo zathu zonse. Tilekanetu. Ukamka uku, ine ndidzamka kwinako.’
Loti anayang’ana dziko’lo. Anaona chigawo chabwino kwambiri cha madzi ambiri ndi msipu wochuluka kaamba ka zifuyo zake. Ichi chinali Chigawo cha Yordano. Chotero Loti anasamutsira banja lake ndi zifuyo kumene’ko. Potsirizira pake anamanga nyumba yao mu mzinda wa Sodumu.
Anthu a Sodomu anali oipa kwambiri. Izi zinabvutitsa Loti chifukwa anali wabwino. Mulungu’nso anabvutika maganizo. Kenako, Mulungu anatumiza angelo awiri kukachenjeza Loti kuti akaononga Sodomu ndi Gomora chifukwa cha kuipa kwao.
Iwo anauza Loti kuti: ‘Fulumira! Tenga mkazi wako ndi ana ako akazi awiri nutuluke muno!’ Iwo anali ochedwa pang’ono, chotero angelo’wo anawagwira pa dzanja nawatulutsa mu mzinda’wo. M’modzi wa angelo’wo anati: ‘Thawitsani miyoyo yanu! Musacheuke. Thamangirani ku mapiri, kuti musaphedwe!’
Loti ndi ana ake anamvera nathawa m’Sodomu. Iwo sanaime, ndipo sanacheuke. Koma mkazi wa Loti sanamvere. Atayenda mtunda pang’ono kuchoka m’Sodomu, anaima nacheuka. Pompo anakhala chulu cha mchere. Kodi mukumuona m’chithunzi’mo?
Tikuphunziramo phunziro labwino. Zimasonyeza kuti Mulungu amapulumutsa awo amene amamvera, koma awo amene samamumvera adzataya miyoyo yao.
Genesis 13:5-13; 18:20-33; 19:1-29; Luka 17:28-32; 2 Petulo 2:6-8.
Mafunso
- N’chifukwa chiyani Abrahamu ndi Loti analekana?
- N’chifukwa chiyani Loti anasankha kukakhala ku Sodomu?
- Kodi anthu a ku Sodomu anali otani?
- Kodi angelo aŵiri anachenjeza Loti za chiyani?
- N’chifukwa chiyani mkazi wa Loti anasanduka chulu cha mchere?
- Kodi tingaphunzire chiyani kuchokera pa zimene zinachitikira mkazi wa Loti?
Mafunso ena
- Ŵerengani Genesis 13:5-13.
Pa nkhani yothetsa mavuto pakati pa anthu, kodi tingaphunzire chiyani kwa Abrahamu? (Gen. 13:8, 9; Aroma 12:10; Afil. 2:3, 4)
- Ŵerengani Genesis 18:20-33
Kodi zimene Yehova anachita ndi Abrahamu zimatitsimikizira motani kuti Yehova ndi Yesu adzaweruza molungama? (Gen. 18:25, 26; Mat. 25:31-33)
- Ŵerengani Genesis 19:1-29.
Kodi nkhani ya m’Baibulo imeneyi imasonyeza bwanji mmene Mulungu amaonera kugonana kwa amuna okhaokha kapena akazi okhaokha? (Gen. 19:5, 13; Lev. 20:13)
Kodi pali kusiyana kotani pa zimene Abrahamu ndi Loti anachita atamva malangizo a Mulungu, ndipo kodi tingaphunzire chiyani pamenepa? (Gen. 19:15, 16, 19, 20; 22:3)
- Ŵerengani Luka 17:28-32.
Kodi mkazi wa Loti anali ndi mtima wotani pa nkhani ya chuma, ndipo kodi zimenezi zikutichenjeza bwanji ifeyo? (Luka 12:15; 17:31, 32; Mat. 6:19-21, 25)
- Ŵerengani 2 Petulo 2:6-8.
Potsanzira Loti, kodi tiyenera kuliona bwanji dziko losaopa Mulungu limene latizungulirali? (Ezek. 9:4; 1 Yoh. 2:15-17)
Onaninso
Mkazi wa Loti Anasanduka Chipilala Chamchere
Werengani nkhani ya m’Baibulo kenako lumikizani madontho. Kodi mukuphunzira chiyani kwa mkazi wa Loti?
Loti ndi Banja Lake
—Zithunzi Zofotokoza Nkhani
Koperani nkhaniyi kuti mudziwe zimene mungaphunzire pa nkhani yokhudza banja la Loti.


text:
MUTU 7
Okhulupirira Nyenyezi Anapita Kukaona Yesu
NYENYEZI INAWATSOGOLERA KU YERUSALEMU KENAKO KWA YESU
Kudera la Kum’mawa kunali anthu ena omwe ankakhulupirira nyenyezi. Iwo ankakhulupirira kuti akhoza kudziwiratu zimene zichitike pa moyo wa munthu poona mmene nyenyezi zikuyendera. (Yesaya 47:13) Ndiyeno tsiku lina ali kwawoko, anaona nyenyezi ndipo anayamba kuitsatira. Nyenyeziyo inawatsogolera ku Yerusalemu osati ku Betelehemu ndipo ulendowu unali wautali kwambiri.
Atafika ku Yerusalemu okhulupirira nyenyeziwo anafunsa kuti: “Ili kuti mfumu ya Ayuda imene yabadwa? Chifukwa pamene tinali kum’mawa, tinaona nyenyezi yake ndipo tabwera kudzaigwadira.”—Mateyu 2:1, 2.
Mfumu Herode, yomwe inkalamulira ku Yerusalemu pa nthawiyo, itamva za nkhaniyi inakwiya kwambiri. Choncho inaitanitsa ansembe onse aakulu ndi atsogoleri achipembedzo achiyuda n’kuwafunsa kumene Khristu adzabadwire. Chifukwa chodziwa zimene Malemba ananena, iwo anayankha kuti: “Adzabadwira ku Betelehemu.” (Mateyu 2:5; Mika 5:2) Nthawi yomweyo Herode anaitanitsa okhulupirira nyenyezi aja mwamseri n’kuwauza kuti: “Pitani mukam’funefune mwanayo mosamala, ndipo mukakam’peza mudzandidziwitse, kuti nanenso ndipite kukam’gwadira.” (Mateyu 2:8) Koma cholinga chenicheni cha Herode chinali choti akamupeza mwanayo amuphe.
Okhulupirira nyenyeziwo atangonyamuka, nyenyezi yomwe inkawatsogolera ija inaonekeranso. Izi zikuonetseratu kuti nyenyezi imeneyi si inali nyenyezi wamba koma inachita kutumizidwa kuti iwatsogolere. Okhulupirira nyenyeziwo anaitsatirabe mpaka pamene inakaima pa nyumba imene Yosefe ndi Mariya ankakhala.
Iwo atalowa m’nyumbamo, anapeza Mariya atanyamula Yesu. Okhulupirira nyenyeziwo anagwada ndi kuweramira Yesu. Anamupatsanso mphatso za golide, lubani ndi mule. Koma pamene ankati azibwerera kwa Herode, Mulungu anawachenjeza kudzera m’maloto kuti asapitenso kumeneko. Choncho anadzera njira ina pobwerera kwawo.
Kodi mukuganiza kuti ndi ndani amene anatumiza nyenyezi imene inatsogolera anthuwa? Kumbukirani kuti poyamba nyenyeziyo siinayambe n’kuwatsogolera ku Betelehemu kumene kunali Yesu. M’malomwake inawatsogolera ku Yerusalemu kumene anakakumana ndi Mfumu Herode, yomwe inkafuna kupha Yesu. Mfumuyi ikanaphadi Yesu zikanakhala kuti Mulungu sanalowererepo pochenjeza okhulupirira nyenyeziwo kuti asabwererenso kwa Herode kukamuuza kumene Yesu anali. Zimenezi zikusonyeza kuti nyenyeziyo inatumizidwa ndi mdani wa Mulungu, yemwe ndi Satana. Iye anagwiritsa ntchito njira imeneyi pofuna kukwaniritsa cholinga chake chofuna kupha Yesu.
Onaninso
Kodi Yesu Khristu Tizimukumbukira Bwanji?
Kodi Yesu tizimukumbukira ngati mwana wakhanda? Kodi anthu amene amatchulidwa kuti anzeru akum’mawa anali ndani? Kodi Yesu akuchita chiyani panopa?


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
9 Pa tsiku la 24 la mwezi umenewu+ ana a Isiraeli anasonkhana pamodzi. Iwo anali kusala kudya+ atavala ziguduli+ ndiponso atadzithira dothi+ kumutu.
2 Pamenepo mbewu ya Isiraeli inadzipatula+ kwa anthu onse osakhala Aisiraeli.+ Atatero anaimirira ndi kuulula+ machimo awo+ ndi zolakwa za makolo awo.+
3 Iwo anaimirira pomwepo+ ndipo anawerenga mokweza buku la chilamulo+ cha Yehova Mulungu wawo kwa maola atatu.+ Kwa maola enanso atatu anali kuulula machimo awo+ ndi kugwadira Yehova Mulungu wawo.+
4 Ndiyeno Yesuwa, Bani, Kadimiyeli, Sebaniya,+ Buni, Serebiya, Bani ndi Kenani anakwera pansanja+ ya Alevi ndi kuyamba kufuula kwa Yehova Mulungu wawo ndi mawu amphamvu.+
5 Choncho Yesuwa, Kadimiyeli, Bani, Hasabineya, Serebiya, Hodiya, Sebaniya ndi Petahiya, omwe anali Alevi, anati: “Dzukani, tamandani+ Yehova Mulungu wanu kuyambira kalekale mpaka kalekale.+ Inu Mulungu wathu, anthuwa atamande dzina lanu laulemerero,+ lokwezeka kuposa dalitso ndi chitamando chilichonse.
6 “Inu ndinu Yehova, inu nokha.+ Ndinu amene munapanga kumwamba,+ ngakhale kumwambamwamba ndi makamu ake onse.+ Ndinu amene munapanga dziko lapansi+ ndi zonse zili momwemo+ komanso nyanja+ ndi zonse zili momwemo.+ Ndinu amene mukusunga zinthu zonse kuti zikhale ndi moyo. Ndipo makamu+ akumwamba amakugwadirani.
7 Inu ndinu Yehova Mulungu woona, amene munasankha Abulamu+ ndi kum’tulutsa ku Uri wa Akasidi+ ndipo munamutcha dzina lakuti Abulahamu.+
8 Munamuona kuti anali ndi mtima wokhulupirika pamaso panu.+ Chotero munachita naye pangano+ kuti mudzam’patsa dziko la Akanani, Ahiti, Aamori, Aperezi, Ayebusi ndi Agirigasi. Munachita naye pangano kuti mudzapereka dziko limeneli kwa mbewu yake,+ ndipo munachitadi zimene munanena chifukwa ndinu wolungama.+
9 “Choncho inu munaona+ nsautso ya makolo athu ku Iguputo ndipo munamvanso kulira kwawo pa Nyanja Yofiira.+
10 Ndiyeno munaonetsa Farao zizindikiro ndi zozizwitsa zomukhaulitsa pamodzi ndi atumiki ake onse ndi anthu onse okhala m’dziko lake.+ Munatero chifukwa munadziwa kuti iwo anachita zinthu modzikuza+ kwa makolo athu. Pamenepo munadzipangira dzina+ kufikira lero.
11 Munagawa nyanja+ pamaso pawo ndipo iwo anadutsa panthaka youma pakati pa nyanja.+ Anthu amene anali kuwathamangitsa munawaponya m’nyanja yozama+ ngati mwala+ woponyedwa m’madzi amphamvu.+
12 Usana munali kuwatsogolera ndi mtambo woima njo ngati chipilala,+ ndipo usiku munali kuwatsogolera ndi moto woima njo ngati chipilala+ kuti uziwaunikira+ njira imene anayenera kuyendamo.
13 Ndiyeno munatsikira paphiri la Sinai+ ndi kulankhula nawo muli kumwamba.+ Munawapatsa zigamulo zowongoka+ ndi malamulo a choonadi,+ mfundo zabwino ndi malangizo abwino.+
14 Munawaphunzitsa za sabata lanu lopatulika.+ Munawapatsa malangizo, mfundo ndi chilamulo kudzera mwa Mose mtumiki wanu.+
15 Munawapatsanso mkate wochokera kumwamba kuti athetse njala yawo.+ Munatulutsa madzi pathanthwe ndi kuwapatsa kuti athetse ludzu lawo,+ ndiyeno munawauza kuti alowe+ ndi kutenga dziko limene munalumbira mutakweza dzanja lanu kuti mudzawapatsa.+
16 “Koma iwo, makolo athu, anachita zinthu modzikuza+ moti anaumitsa khosi lawo+ ndipo sanamvere malamulo anu.
17 Choncho iwo anakana kumvera+ ndipo sanakumbukire+ zochita zanu zodabwitsa zimene munawachitira, m’malomwake anaumitsa khosi lawo+ ndipo anasankha mtsogoleri+ kuti awatsogolere pobwerera ku ukapolo wawo ku Iguputo. Koma inu ndinu Mulungu wokhululuka,+ wachisomo+ ndi wachifundo,+ wosakwiya msanga+ ndiponso wosonyeza kukoma mtima kosatha,+ chotero simunawasiye.+
18 Pamene anasungunula chitsulo n’kudzipangira chifanizo cha mwana wa ng’ombe+ n’kuyamba kunena kuti, ‘Uyu ndiye Mulungu wanu, Aisiraeli inu, amene anakutulutsani mu Iguputo,’+ ndipo anachita zinthu zikuluzikulu zosakulemekezani,
19 inuyo simunawasiye m’chipululu chifukwa cha chifundo chanu chachikulu.+ Mtambo woima njo ngati chipilala sunawachokere usana ndipo unali kuwatsogolera,+ ngakhalenso moto woima njo ngati chipilala sunawachokere usiku ndipo unali kuwaunikira njira imene anayenera kuyendamo.+
20 Munawapatsa mzimu wanu wabwino+ kuti akhale anzeru. Simunawamane mana+ ndipo munawapatsa madzi kuti athetse ludzu lawo.+
21 Kwa zaka 40+ munawapatsa chakudya m’chipululu. Iwo sanasowe kanthu.+ Zovala zawo sizinathe+ ndipo mapazi awo sanatupe.+
22 “Pamenepo munawapatsa maufumu+ ndi mitundu ya anthu ndipo munawagawira dzikolo chigawo ndi chigawo.+ Iwo anatenga dziko la Sihoni,+ dziko la mfumu ya Hesiboni+ ndi dziko la Ogi+ mfumu ya Basana.+
23 Ndipo munawachulukitsira ana awo ngati nyenyezi zakumwamba.+ Mutatero munawalowetsa m’dziko+ limene munalonjeza makolo awo+ kuti akalowe ndi kulitenga.
24 Choncho ana awo+ analowa ndi kutenga dzikolo,+ ndipo munagonjetsa+ anthu okhala m’dzikolo, Akanani,+ ndi kuwapereka m’manja mwawo. Munaperekanso ngakhale mafumu a Akananiwo+ ndi mitundu ya anthu ya m’dzikolo+ kwa ana a Isiraeliwo kuti awachite zimene akufuna.+
25 Iwo analanda mizinda yokhala ndi mipanda yolimba kwambiri.+ Analandanso nthaka yachonde,+ nyumba zodzaza ndi zinthu zonse zabwino,+ zitsime,+ minda ya mpesa ndi ya maolivi+ ndi mitengo ya zipatso yochuluka. Atatero, anayamba kudya, kukhuta,+ kunenepa+ ndi kukondwera ndi ubwino wanu waukulu.+
26 “Koma iwo anakhala osamvera+ ndipo anakupandukirani.+ Anapitiriza kufulatira chilamulo chanu,+ ndipo anapha aneneri anu+ amene anali kuwalimbikitsa kuti abwerere kwa inu.+ Iwo anapitiriza kuchita zinthu zikuluzikulu zosakulemekezani.+
27 Chifukwa chochita zimenezi, munawapereka m’manja mwa adani awo+ amene anapitiriza kuwasautsa.+ Koma akakumana ndi nsautso, anali kukulirirani,+ ndipo inu munali kumva muli kumwambako.+ Chifukwa cha chifundo chanu chachikulu,+ munali kuwapatsa owapulumutsa+ amene anali kuwalanditsa m’manja mwa adani awo.+
28 “Koma akangokhala pa mtendere, anali kuchitanso zoipa pamaso panu+ ndipo munali kuwasiya m’manja mwa adani awo amene anali kuwapondaponda.+ Zikatero, anali kubweranso kwa inu ndi kupempha thandizo lanu,+ ndipo inu munali kumva muli kumwambako+ ndi kuwapulumutsa mobwerezabwereza, chifukwa cha chifundo chanu chachikulu.+
29 Ngakhale kuti munali kuwalimbikitsa+ kuti abwerere ku chilamulo chanu,+ iwo anali kuchita zinthu modzikuza+ ndipo sanali kumva malamulo anu. Anachimwira zigamulo zanu,+ zimene ngati munthu azitsatira adzakhala ndi moyo chifukwa cha zigamulozo.+ Iwo anatseka makutu+ awo ndi kuumitsa khosi+ lawo ndipo sanamvere.+
30 Koma munaleza nawo mtima kwa zaka zambiri+ ndipo munapitirizabe kuwachenjeza+ mwa mzimu wanu potumiza aneneri anu, koma iwo sanamvere.+ Pamapeto pake munawapereka m’manja mwa mitundu ya anthu ya m’dzikolo.+
31 Koma mwachifundo chanu chachikulu simunawafafanize+ kapena kuwasiya,+ pakuti inu ndinu Mulungu wachisomo+ ndi wachifundo.+
32 “Tsopano Mulungu wathu, Mulungu wamkulu,+ wamphamvu+ ndi wochititsa mantha,+ wosunga pangano+ ndi kusonyeza kukoma mtima kosatha,+ musachepetse+ mavuto onse amene agwera ifeyo,+ mafumu athu,+ akalonga athu,+ ansembe athu,+ aneneri athu,+ makolo athu+ ndi anthu anu onse kuchokera masiku a mafumu a Asuri mpaka lero.+
33 Inu ndinu wolungama+ pa zinthu zonse zimene zatichitikira, pakuti inu mwachita zinthu mokhulupirika+ koma ife tachita zinthu zoipa.+
34 Mafumu athu, akalonga athu, ansembe athu ndi makolo athu+ sanatsatire chilamulo chanu+ ndipo sanamvere malamulo anu+ kapena zikumbutso zanu zowachenjeza.+
35 Iwo sanakutumikireni+ ndipo sanabwerere kusiya zoipa zimene anali kuchita+ pamene anali ndi mafumu+ komanso pamene munali kuwapatsa zabwino zochuluka,+ m’dziko lalikulu ndi lachonde+ limene munawapatsa.
36 Onani, lero ife ndife akapolo.+ Ndife akapolo m’dziko limene munapatsa makolo athu kuti adye zipatso zake ndi zinthu zake zabwino.+
37 Zokolola za m’dzikoli zachulukira+ mafumu+ amene mwatiikira chifukwa cha machimo athu.+ Iwo akulamulira matupi athu komanso ziweto zathu mmene akufunira, ndipo tili pamavuto aakulu.+
38 “Choncho chifukwa cha zimenezi, tikuchita pangano lodalirika+ ndi kulilemba, ndipo akalonga athu, Alevi athu ndi ansembe athu akutsimikizira panganoli ndi chidindo chawo.”+
Patsani ena
Patsani ena
Nehemiya 9
Baibulo la Dziko Latsopano la Malemba Opatulika
https://www.jw.org/finder?docid=1011452&Book=16&Chapter=9&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D16%26Chapter%3D9%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Mutu 5
Kodi Ndi Zinthu Ziti Zomwe Mudzasangalale Nazo Pamisonkhano Yathu Yachikhristu?
Anthu ambiri asiya kupita kumapemphero chifukwa amaona kuti sathandizidwa kupeza mayankho a mafunso ofunika kwambiri pa moyo wawo kapena salimbikitsidwa mwauzimu. Nanga n’chifukwa chiyani muyenera kupita kumisonkhano yachikhristu ya Mboni za Yehova? Kodi kuchita zimenezi kuli ndi phindu lililonse?
Mukasangalala kukhala pakati pa anthu achikondi. M’nthawi ya atumwi, Akhristu ankasonkhana m’mipingo yosiyanasiyana n’cholinga choti alambire Mulungu, aphunzire Malemba ndiponso alimbikitsane. (Aheberi 10:24, 25) Akhristu akasonkhana, ankaona kuti ali pakati pa mabwenzi enieni achikondi, kapena kuti abale ndi alongo awo auzimu. (2 Atesalonika 1:3; 3 Yohane 14) Masiku ano timachita misonkhano ngati mmene ankachitira Akhristu a m’nthawi ya atumwi ndipo nafenso timasangalala.
Mudzadziwa mmene mungagwiritsire ntchito mfundo za m’Baibulo. Mofanana ndi mmene zinkachitikira m’nthawi ya Aisiraeli, masiku anonso anthu onse amasonkhana pamodzi, kaya ndi abambo, amayi kapena ana. Anthu amene ali oyenerera kuphunzitsa mumpingo, amagwiritsa ntchito Baibulo potithandiza kuona mmene tingagwiritsire ntchito mfundo zake pa moyo wathu watsiku ndi tsiku. (Deuteronomo 31:12; Nehemiya 8:8) Aliyense amakhala ndi mwayi wopereka ndemanga pa nkhani zokambirana ndiponso kuimba nawo nyimbo. Tikamachita zimenezi timakhala tikulengeza zimene Akhristufe tikuyembekezera.
Chikhulupiriro chanu mwa Mulungu chidzalimba. Mtumwi Paulo anauza anthu a mumpingo wina umene unalipo m’nthawiyo, kuti: “Ndikulakalaka kukuonani . . . kuti tidzalimbikitsane mwa chikhulupiriro, chanu ndi changa.” (Aroma 1:11, 12) Tikapita kumisonkhano yathu, timakhala pamodzi ndi Akhristu anzathu. Zimenezi zimalimbitsa chikhulupiriro chathu ndiponso zimatilimbikitsa kuti nthawi zonse tizichita zinthu zogwirizana ndi mfundo za m’Baibulo.
Tikukulimbikitsani kuti mupite kumsonkhano wathu uliwonse kuti mukaone nokha zimenezi. Tikukutsimikizirani kuti tidzakulandirani ndi manja awiri. Komanso misonkhano yathu yonse ndi yaulere, ndipo sipayendetsedwa mbale ya zopereka.
Kodi misonkhano yathu ya mpingo imachitika motsatira chitsanzo chiti?
Kodi tingapindule bwanji tikamapezeka pamisonkhano yachikhristu?
Onaninso
Kodi pa Nyumba ya Ufumu Pamachitika Zotani?
Onani mkati mwa Nyumba ya Ufumu kuti mudziwe zimene zimachitika.
Misonkhano ya Mpingo ya Mboni za Yehova
Dziwani malo amene timasonkhana komanso mmene timalambirira Mulungu.


text:
Ntchito Yotumiza Mabuku ku Congo
Onerani vidiyoyi kuti mudziwe za a Mboni ena olimba mtima amene amakasiya mabuku kumadera akutali m’dzikoli.
Onaninso
Kodi Kuofesi ya Mboni za Yehova Kumachitika Zotani?
Alendo amaloledwa kudzaona maofesi athu. Tikukupemphani kuti inunso mupite kukaona zimene zimachitika kumeneko!
Ntchito Yosindikiza Mabuku Ikuthandiza Anthu Padziko Lonse Kuphunzira za Mulungu
A Mboni za Yehova amasindikiza mabuku m’malo 15 padziko lonse, ndipo amasindikiza mabuku othandiza pophunzira Baibulo m’zinenero 700.


text:
NTCHITO YOLALIKIRA NDI KUPHUNZITSA PADZIKO LONSE
Europe
MAYIKO 47
KULI ANTHU 741,311,996
OFALITSA 1,611,036
MAPHUNZIRO A BAIBULO 847,343
Ana Asukulu Anapita Kukaona Nyumba ya Ufumu
Ku Finland kuli mtsikana wina wa sitandade 4 dzina lake Ines. Iye atazindikira kuti m’kalasi yawo adzaphunzira zokhudza a Mboni za Yehova, anapempha zoti anzakewo adzapite kukaona Nyumba ya Ufumu. Anawo ndiponso aphunzitsi awo anagwirizana nazo.
Mlungu wotsatira ana 38 anapalasa njinga zawo mtunda wa makilomita 5 kupita ku Nyumba ya Ufumu. Pa ulendowu panali aphunzitsi awiri ndiponso ahedi a pasukuluyo. Abale awiri ndiponso alongo atatu ndi amene anawalandira pa Nyumba ya Ufumu. Pamene ankapuma, anawo ankafunsa mafunso osiyanasiyana monga akuti: “Mukakumana muno mumatani?” Ataona laibulale anafunsa kuti: “Nanga umo mumatani?” Ataona lemba lachaka la pa Mateyu 6:10 anafunsa kuti: “Bwanji mwalemba samu yogawa pakhoma yoti 6 kugawa ndi 10?”
Popeza kusukulu amaletsa kuzunzana, abalewo anawaonetsa vidiyo ya pa jw.org yofotokoza za ana omwe amazunza anzawo. Abalewo anafotokozanso mbali zambiri za webusaiti yathu kenako anawaikira nyimbo ya Ufumu. Anawo anakhala pa Nyumba ya Ufumuyo kwa ola lathunthu.
Anawa ndiponso aphunzitsi awo anasangalala kwambiri ndi ulendowo. Ahedi anasangalala ndi webusaiti yathu ndipo anaona kuti ikhoza kuthandiza kwambiri pophunzitsa ana zokhudza chipembedzo. Anasangalalanso atamva kuti ana ena akhoza kubwera kudzaona Nyumba ya Ufumuyo. Tsiku lotsatira mphunzitsi wa kalasi ina anapempha kuti ana a m’kalasi yake akaonenso Nyumba ya Ufumu.
Anapeza Chuma Kumtaya
Mayi wina wa ku Romania, dzina lake Cristina, sanapite kusukulu. Iye ndi wosauka kwambiri moti ntchito yake ndi yotoleza mabotolo kumtaya. Tsiku lina akutoleza anaona kabuku ka zithunzi zokongola komanso ka anthu osangalala. Ataona ankadziuza kuti: “N’kuthekatu kuti kwinakwake anthu amasangalala chonchi.” Iye ankafunitsitsa kudziwa zimene zili m’kabukuko. Ndiye anapempha munthu wina kuti amuwerengere. Atamva zoti ndi ka Mawu a Mulungu anadandaula kwambiri. Ankaona kuti si nzeru kutaya choncho mabuku onena za Mulungu. Mayiyu anapitiriza kutola timabuku, timapepala ndiponso magazini athu. Zina zinkakhala zabwinobwino koma zina zinkakhala zong’ambika. Kenako iye anaphunzira kuwerenga n’cholinga choti azidziwerengera yekha mabukuwo.
Pa nthawi ina, a Mboni za Yehova anamupeza ndipo anayamba kuphunzira naye Baibulo. Iye anasangalala kudziwa kuti Yehova anamukoka pogwiritsa ntchito timabuku timene anthu ena anataya. Iye amapezeka pa misonkhano ndipo amasangalala ndi zimene amaphunzira. Chimene chimamusangalatsa kwambiri n’chakuti panopa amapeza mabuku, timabuku ndiponso magazini anyuwani. Sachita kukatoleza kumtaya. Apatu tingati Cristina anapeza chuma kumtaya.
Phunziro la Baibulo la M’nkhalango
Mlongo wina ku Germany dzina lake Margret, ankakonda kukayenda kunkhalango ndi galu wake. Iye anati: “Ndimakonda kulankhula ndi anthu amene ndakumana nawo. Ngati akufuna kuti ticheze ndimayamba kuwalalikira.”
Tsiku lina anakumana ndi mayi wina wa zaka za m’ma 70, alinso ndi galu wake. Margret anayamba kucheza naye. Mayiyo anasangalala kwambiri ndipo anauza mlongoyo kuti amapemphera ndiponso amawerenga Baibulo tsiku lililonse. Ndiyeno tsiku lililonse ankakumana ndi kukambirana zinthu zokhudza Mulungu. Nthawi ina mayiyo anafunsa Margret kuti: “Kodi zinatheka bwanji kuti mudziwe Baibulo chonchi?” Margret anamuuza kuti: “Ndine wa Mboni.”
Nthawi zonse Margret ankapempha mayiyo kuti aziphunzira naye Baibulo kunyumba kwake koma ankakana. Koma ankachezabe kunkhalangoko. Patapita miyezi yambiri Margret anapemphanso mayi uja kuti aziphunzira naye Baibulo. Iye anafotokoza kuti amaopa kuphunzira chifukwa mwamuna wake amadana ndi a Mboni za Yehova.
Tsiku lina Margret anapita kunkhalango kuja, atatenga Baibulo ndiponso buku la Baibulo Limaphunzitsa Chiyani. Ndiyeno atakumana ndi mayi uja Margret anafunsa kuti: “Kodi mungakonde kuphunzira Baibulo munkhalango muno osati kunyumba?” Mayiyo anavomera kwinaku misozi ili mbwembwembwe. Iye amabwera kudzaphunzira Baibulo m’nkhalangomo kwa masiku 6 pa mlungu. Ngati sikunache bwino, Margret amatenga ambulera ndi tochi kuti ziwathandize.
Povomera Anapukusa Mutu
Ku Bulgaria kuli mlongo wina dzina lake Delphine. Mlongoyu ankaphunzira ndi mayi wina dzina lake Irina. Mayiyu ankasangalala ndi zimene ankaphunzira ndipo sankajomba ku misonkhano. Koma mwamuna wake sankafuna kuti aziphunzira ndi a Mboni. Choncho mwamunayo anaganiza zosamuka ndi mkazi wakeyo kupita ku Sweden. Zitatero, Delphine sankakumananso ndi a Mboni. Ndiyeno alongo awiri a ku Sweden, omwe akuchita upainiya, anamupeza. Mayina a apainiyawo ndi Alexandra ndi Rebecca. Iwo ataona kuti mayiyo sadziwa Chiswidishi, anagwiritsa ntchito kabuku kakuti Uthenga Wabwino wa Anthu a Mitundu Yonse. Anauza Irina kuti awerenge uthengawo m’Chibugariya. Kenako anamufunsa ngati akufuna mabuku m’chilankhulo chakecho. Atatero, Irina anapukusa mutu kwambiri. Izi zinachititsa kuti alongowo angouyambapo poganiza kuti akukana.
Kenako Alexandra anakumbukira zoti mlongo wina wa ku Sweden dzina lake Linda, amene ankatumikira ku Bulgaria, adzafika pakangodutsa milungu yochepa. Ndiyeno anaganiza kuti mwina Irina adzasintha maganizo akadzamva uthenga wa m’Baibulo m’chilankhulo chake. Linda atafika, Alexandra anamupempha kuti apitire limodzi kwa Irina. Mayiyu anauza Linda kuti ankapempha Yehova tsiku lililonse kuti amuthandize kupitiriza phunziro lake. Anati nthawi iliyonse ankayenda ndi buku lakuti Baibulo Limaphunzitsa Chiyani. Iye ankafuna kuti aonetse a Mboni alionse amene angakumane nawo koma sankawapeza. Irina anasangalala kwambiri kulandira mabuku ena a Chibugariya.
Ndiyeno Linda anafunsa Alexandra kuti: “Kodi n’chiyani chinakuchititsa kuganiza kuti safuna kuphunzira?” Alexandra anayankha kuti: “Titamufunsa anapukusa mutu.” Ndiyeno Linda anayamba kumwetulira n’kunena kuti: “Ukaona anthu a ku Bulgaria akugwedezera mutu ndiye kuti akukana koma ngati akupukusa mutu ndiye kuti akuvomera.” Panopa Irina akupitiriza phunziro lake ndi Delphine m’Chibugariya. Phunziroli limachitika pa sikayipi.
Bambo Anapereka Chitsanzo Chabwino
Ku Spain kuli mtsikana wina dzina lake Jemima ndipo bambo ake dzina lawo ndi Domingo. Iye anayamba kuphunzira Baibulo ali wamng’ono koma zinthu zinasintha atafika zaka 7. Mayi ake ananena kuti safuna kukhala wa Mboni za Yehova ndipo anathetsa banja. Ndiyeno atafika zaka 13, Jemima anasiya kusonkhana ndipo sankafuna kuti bambo ake azimuuza zokhudza Yehova.
Pamene ankakula, mtsikanayu analowa m’magulu andale komanso magulu ena n’cholinga choti boma lizichitira chilungamo anthu wamba. Nthawi ina atasowa ntchito, bambo ake anamupempha kuti azigwira naye ntchito yopenta.
Tsiku lina akugwira ntchitoyi, bambo akewo anamupempha kuti ayambe kuphunzira naye Baibulo. Iye anakana n’kunena kuti akadzafuna adzawauza. Pogwira ntchitoyi, bambowo ankakonda kumvetsera nkhani za m’magazini pomwe mtsikanayo ankakonda kumvetsera nyimbo za pop.
Domingo anakwatiranso ndipo mu November 2012 anaitanidwa ku Sukulu Yophunzitsa Baibulo ya Akhristu Apabanja. Jemima anadabwa kumva kuti bambo ake akusiya zonse kuti apite kusukulu ndipo akamaliza maphunzirowo adzalolera kupita kulikonse kumene angatumizidwe. Apa anadziwa kuti bambo akewo amakonda kwambiri kutumikira Mulungu ndipo anafuna kudziwa zimene zinawathandiza kukhala ndi mtima umenewo.
Jemima anasiya kumvetsera nyimbo za pop n’kuyamba kumvetsera nkhani za m’magazini zimene bambo ake ankakonda zija. Iye anayambanso kuwafunsa mafunso osiyanasiyana. Tsiku lina bambo akewo ali pamakwerero, Jemima anawauza kuti: “Paja ndinanena kuti ndikadzafuna kuphunzira ndidzakuuzani eti? Panopa ndikufuna.”
Domingo anasangalala kwambiri kumva zimenezi. Mu January 2013, anayamba kuphunzira kawiri pa mlungu. Domingo ndi mkazi wake anapita kusukulu ija mu April koma ankaphunzirabe ndi mtsikanayo kudzera pa sikayipi. Jemima anapita kumwambo womaliza maphunziro ndipo anasangalala kwambiri. Iye anabatizidwa pa December 14, 2013.
Jemima anati: “Yehova waleza nane mtima kwambiri. Ndikudziwa kuti sadzandisiya. Panopa ndili ndi anzanga abwino omwe sindikanawapeza m’dzikoli. Ndikaganizira za abale anga padziko lonse ndimaona kuti Yehova amatikonda kwambiri.”
Anasonyeza Ulemu
Ku Russia kuli m’bale wina dzina lake Vasilii amene akutumikira ku Beteli. Pa March 30, 2014, m’baleyu ankalalikira pafupi ndi Beteli pogwiritsa ntchito tebulo lamatayala. Kenako apolisi anamupeza ndipo anamuuza kuti asiye kulalikira chifukwa anthu a m’deralo ankadandaula. Pa nthawiyi wapolisi wina ankajambula zimene zinkachitika. M’bale Vasilli anaganiza zoti asalimbane nawo. Anthu odutsa ankaima kuti aone zimene zinkachitika koma m’baleyu anangochokapo. Patapita masiku awiri, anapempha zoti akakumane ndi mkulu wa apolisi ndipo analoledwa. Pa nthawi yomwe ankakambirana, M’bale Vasillii anathokoza apolisiwo chifukwa cha ntchito yawo yabwino. Anawathokozanso chifukwa chomuletsa mwaulemu kuti asiye kulalikira. Kenako mkulu wa apolisiwo anauza wachiwiri wake kuti: “Pa zaka 32 zimene ndakhala ndikugwira ntchitoyi, palibe munthu aliyense amene anatiyamikirapo.” Kenako, M’bale Vasillii anafotokoza bwino kuti ntchito ya Mboni za Yehova ndi yovomerezeka ndi malamulo a m’dzikolo. Ndiyeno mkulu wa apolisiwo anafunsa kuti: “Ngati mukudziwa kuti malamulo amakulolani kulalikira, n’chifukwa chiyani simunachite makani pamene amakuletsani?” M’bale Vasillii anayankha kuti: “Ndimalemekeza kwambiri apolisi. Ndikudziwa kuti zikanakhala zinthu zopanda ulemu ndikanayamba kukangana nawo pagulu n’kumanena kuti sadziwa malamulo.” Mkulu wa apolisiwo ndiponso wachiwiri wake anasangalala kwambiri. Kenako anatsimikizira m’baleyo kuti sipadzakhalanso vuto lililonse akamalalikira m’deralo.


text:
FEBRUARY 12, 2016
KYRGYZSTAN
Milandu Yokhudza Ufulu Wachipembedzo Ikuzengedwa ku Kyrgyzstan
Posachedwapa khoti lalikulu la ku Kyrgyzstan lizenga milandu iwiri yokhudza ufulu wachipembedzo, wosonkhana ndiponso wonena maganizo ako.
15 February 2016. A Mboni za Yehova anachita apilo kukhoti lalikulu ataona kuti komiti yoona za zinthu zokhudza zipembedzo m’dzikoli inakana kulemba m’kaundula mabungwe 4 a Mboni. Komitiyi inanyalanyaza zimene khoti lalikulu linagamula pa nkhaniyi pa September 4, 2014.
24 February 2016. Loya wa boma wamumzinda wa Osh anachita apilo chigamulo chonena kuti Oksana Koriakina ndi mayi ake a Nadezhda Sergienko alibe mlandu uliwonse. A Mboni za Yehova sakusangalala kuti boma lalola zoti loya wamkulu wa boma adzaimire loya wa boma wamumzinda wa Osh pa apiloyi. Zili choncho chifukwa chakuti zigamulo za makhoti ang’onoang’ono zinasonyeza kale kuti ufulu wa Oksana ndi a Nadezhda unaphwanyidwa.


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
Kwa wotsogolera nyimbo. Salimo la Davide. Nyimbo ndi Salimo.
68 Mulungu anyamuke,+ adani ake amwazike,+
Ndipo amene amadana naye kwambiri athawe pamaso pake.+
2 Monga mmene mphepo imauluzira utsi, inunso muwauluze chimodzimodzi.+
Ngati mmene phula limasungunukira chifukwa cha moto,+
Anthu oipa awonongeke ndi kuchotsedwa pamaso pa Mulungu.+
3 Koma olungama asangalale,+
Asekerere pamaso pa Mulungu,+
Ndipo akondwere ndi kusangalala.+
4 Anthu inu, imbirani Mulungu, muimbireni nyimbo zotamanda dzina lake.+
Muimbireni nyimbo Iye amene akudutsa m’chipululu,+
Amene dzina lake ndi Ya,+ ndipo kondwerani pamaso pake.
5 Tate wa ana amasiye ndi woweruzira akazi amasiye milandu,+
Ndi Mulungu amene amakhala m’malo ake oyera.+
6 Mulungu akuchititsa osungulumwa kukhala m’nyumba.+
Akumasula akaidi ndi kuwathandiza kuti zinthu ziwayendere bwino.+
Koma anthu osamvera adzakhala m’dziko lowonongeka ndi kutentha kwa dzuwa.+
7 Inu Mulungu, pamene munatsogolera anthu anu,+
Pamene munadutsa m’chipululu,+ [Se′lah.]
8 Dziko lapansi linagwedezeka,+
Kumwamba kunagwa mvula chifukwa cha inu Mulungu,+
Phiri ili la Sinai linagwedezeka chifukwa cha inu Mulungu,+ Mulungu wa Isiraeli.+
9 Inu Mulungu, munayamba kugwetsa mvula yamphamvu,+
Ngakhale pamene anthu anu anali ofooka, inu munawalimbitsa.+
10 Iwo anakhala mumsasa wanu wa mahema,+
Inu Mulungu, chifukwa chakuti ndinu wabwino munakonzera munthu wosautsika msasa wa mahema.+
11 Yehova wapereka lamulo,+
Ndipo akazi amene akulengeza uthenga wabwino ndi khamu lalikulu.+
12 Mafumu enieniwo okhala ndi magulu a asilikali amathawa, ndithu amathawadi.+
Mkazi wongokhala pakhomo, nayenso amagwira nawo ntchito yofunkha.+
13 Ngakhale anthu inu mutagona pakati pa milu ya phulusa mumsasawo,
Mudzaona mapiko a njiwa okutidwa ndi siliva,
Ndipo nthenga za kumapeto a mapiko ake zidzakhala zagolide wobiriwira monkera ku chikasu.+
14 Pamene Wamphamvuyonse anamwaza mafumu a m’dzikomo,+
Mu Zalimoni+ munayamba kugwa chipale chofewa.
15 Dera lamapiri la ku Basana+ ndilo phiri la Mulungu.+
Dera lamapiri la ku Basana ndilo phiri la nsonga zitalizitali.+
16 N’chifukwa chiyani inu mapiri a nsonga zitalizitali mumayang’ana mwanjiru
Phiri limene Mulungu wafuna kukhalamo?+
Yehova adzakhala m’phiri limenelo mpaka muyaya.+
17 Magaleta ankhondo a Mulungu ali m’magulu a masauzande makumimakumi, ali m’magulu a masauzande osawerengeka.+
Yehova walowa m’malo oyera kuchokera kuphiri la Sinai.+
18 Mwakwera pamalo apamwamba,+
Mwatenga anthu ogwidwa,+
Mwatenga mphatso za amuna,+
Ndithu inu Yehova Mulungu, mwatenga ngakhale anthu osamvera,+ kuti inu mukhale pakati pawo.+
19 Adalitsike Yehova, amene amanyamula katundu wathu tsiku ndi tsiku,+
Mulungu woona wa chipulumutso chathu.+ [Se′lah.]
20 Mulungu woona ndi Mulungu amene amatipulumutsa.+
Ndipo njira zopulumukira ku imfa ndi za Yehova,+ Ambuye Wamkulu Koposa.+
21 Ndithudi, Mulungu adzaphwanya mitu ya adani ake kukhala zibenthuzibenthu,+
Adzaphwanya liwombo latsitsi la aliyense woyenda m’njira yochimwa.+
22 Yehova wanena kuti: “Ndidzawabweza kuchokera ku Basana,+
Ndidzawatulutsa m’nyanja yakuya,+
23 Kuti musambitse mapazi anu m’magazi,+
Kuti malilime a agalu anu anyambite magazi a adani anu.”+
24 Iwo aona magulu anu a anthu opambana akuyendera pamodzi, inu Mulungu,+
Magulu a anthu oyendera pamodzi a Mulungu wanga, Mfumu yanga, akukalowa kumalo oyera.+
25 Oimba nyimbo anali patsogolo, oimba zoimbira za zingwe anali pambuyo pawo,+
Pakati panali atsikana akuimba maseche.+
26 Pamisonkhano tamandani Mulungu,+
Tamandani Yehova, inu nonse amene moyo wanu ukuchokera mu Kasupe wa Isiraeli.+
27 Pali fuko laling’ono la Benjamini limene likugonjetsa anthu,+
Pali akalonga a Yuda pamodzi ndi makamu awo amene akufuula,
Palinso akalonga a Zebuloni ndi akalonga a Nafitali.+
28 Mulungu wanu walamula mphamvu zanu kuti zionekere.+
Inu Mulungu, sonyezani mphamvu monga mmene mwachitira kwa ife.+
29 Chifukwa cha kachisi wanu yemwe ali ku Yerusalemu,+
Mafumu adzabweretsa mphatso kwa inu.+
30 Dzudzulani nyama yakutchire yokhala m’mabango,+ gulu la ng’ombe zamphongo,+
Pamodzi ndi mitundu ya anthu imene ili ngati ana a ng’ombe amphongo, aliyense amene akupondaponda ndalama zasiliva.+
Iye wabalalitsa mitundu ya anthu yokonda ndewu.+
31 Zinthu zopangidwa ndi mkuwa wosakaniza ndi zitsulo zina zidzabwera kuchokera ku Iguputo,+
Mwamsanga Kusi adzatambasula dzanja lake ndi kupereka mphatso kwa Mulungu.+
32 Inu maufumu a dziko lapansi, imbirani Mulungu,+
Imbani nyimbo zotamanda Yehova [Se′lah.]
33 Imbirani Iye wokwera kumwamba kwa kumwamba kwakale.+
Tamverani! Iye akulankhula ndi mawu amphamvu.+
34 Vomerezani kuti Mulungu ndi wamphamvu zochuluka.+
Iye akulamulira Isiraeli ndipo mphamvu zake zili m’mitambo.+
35 Mulungu akamatuluka m’malo ake opatulika aulemerero, amachititsa mantha.+
Iye ndi Mulungu wa Isiraeli, wopereka mphamvu ndi nyonga kwa anthu.+
Mulungu adalitsike.+
Patsani ena
Patsani ena
Masalimo 68
Baibulo la Dziko Latsopano la Malemba Opatulika
https://www.jw.org/finder?docid=1011452&Book=19&Chapter=68&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D19%26Chapter%3D68%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Tizithandiza Abale a Khristu Mokhulupirika
“Pa mlingo umene munachitira zimenezo mmodzi wa abale anga aang’ono awa, munachitira ine amene.”—MAT. 25:40.
1, 2. (a) Kodi Yesu anafotokoza mafanizo ati kwa ophunzira ake? (Onani chithunzi pamwambapa.) (b) Kodi tikambirana mafunso ati ofunika kwambiri okhudza fanizo la nkhosa ndi mbuzi?
YESU anafotokozera Petulo, Andireya, Yakobo ndi Yohane fanizo la kapolo wokhulupirika ndi wanzeru, anamwali 10 ndiponso la matalente. Pomaliza, anafotokoza fanizo la nkhosa ndi mbuzi. Iye ananena za nthawi imene “Mwana wa munthu” adzaweruze “mitundu yonse ya anthu.” Ophunzira ake ayenera kuti anachita chidwi kwambiri ndi fanizoli. Mu fanizoli Yesu anafotokoza za gulu la anthu amene ali ngati nkhosa ndi lina la anthu ngati mbuzi. Koma pali gulu lina lofunika kwambiri lomwe analitchula kuti “abale” a “mfumu.”—Werengani Mateyu 25:31-46.
2 Atumiki a Yehova akhala akuchita chidwi ndi fanizoli chifukwa limafotokoza zimene zidzachitikire anthu m’tsogolomu. Yesu anafotokoza zimene zidzachititse kuti anthu ena apeze moyo wosatha ndipo ena awonongedwe. Choncho kuti tikapeze moyo wosatha tiyenera kumvetsa bwino fanizoli ndi kutsatira mfundo zake. Ndiyeno tingafunse kuti: Kodi Yehova wakhala akutithandiza bwanji kumvetsa tanthauzo la fanizo la nkhosa ndi mbuzi? N’chifukwa chiyani tinganene kuti fanizoli likusonyeza kufunika kwa ntchito yolalikira? Kodi ndani ayenera kulalikira? Nanga n’chifukwa chiyani tiyenera kukhala okhulupirika kwa “mfumu” ndiponso ‘abale ake’?
KODI TASINTHA BWANJI MMENE TIMAFOTOKOZERA FANIZOLI?
3, 4. (a) Kodi tiyenera kudziwa zinthu ziti zofunika zokhudza fanizo la nkhosa ndi mbuzi? (b) Kodi Nsanja ya Olonda ya 1881 inafotokoza bwanji fanizoli?
3 Kuti timvetse bwino fanizo la nkhosa ndi mbuzi tiyenera kudziwa zinthu zitatu zofunika. Tiyenera kudziwa anthu otchulidwa, nthawi ya chiweruzo komanso zifukwa zimene zingachititse munthu kukhala nkhosa kapena mbuzi.
4 Nsanja ya Olonda ya 1881 inanena kuti “Mwana wa munthu,” kapena kuti “mfumu,” ndi Yesu. Ophunzira Baibulo oyambirira ankaganiza kuti mawu oti “abale anga” amaimira anthu amene adzalamulire ndi Khristu komanso anthu ena onse amene adzakhala angwiro padzikoli. Iwo ankaganiza kuti nkhosa ndi mbuzi zidzalekanitsidwa pa nthawi ya Ulamuliro wa Zaka 1,000 wa Khristu. Ankaganizanso kuti anthu adzaweruzidwa kuti ndi nkhosa chifukwa chotsatira lamulo la Mulungu la chikondi.
5. Kodi m’ma 1920, Yehova anathandiza bwanji anthu ake kumvetsa fanizoli?
5 Kumayambiriro kwa m’ma 1920, Yehova anathandiza anthu ake kumvetsa fanizoli. Nsanja ya Olonda ya October 15, 1923, sinasinthe zoti “Mwana wa munthu” ndi Yesu. Koma inafotokoza kuchokera m’Malemba kuti abale a Khristu ndi okhawo amene adzalamulire naye kumwamba. Inanenanso kuti nkhosa zikuimira anthu amene adzakhale padzikoli n’kumalamuliridwa ndi Ufumu wa Khristu. Koma kodi inanena kuti nkhosa ndi mbuzi zidzalekanitsidwa liti? Nkhaniyi inafotokoza kuti abale a Khristu adzakhala akulamulira kumwamba pa nthawi ya Ulamuliro wa Zaka 1,000. Choncho inanena kuti pa nthawiyo sangathandizidwe kapena kunyalanyazidwa ndi anthu padzikoli. Ndiyeno inati nkhosa ndi mbuzi zidzalekanitsidwa Ulamuliro wa Zaka 1,000 usanayambe. Inanenanso zoti anthu adzaweruzidwa kuti ndi nkhosa chifukwa chakuti amamvera Yesu monga Ambuye wawo komanso amakhulupirira kuti Ufumu udzathetsa mavuto.
6. Kodi zimene tinkadziwa pa fanizoli zinasintha bwanji m’ma 1990?
6 Izi zinachititsa anthu a Yehova kuganiza kuti anthu akuweruzidwa kukhala nkhosa kapena mbuzi m’masiku otsiriza ano. Ankaonanso kuti anthuwo akuweruzidwa chifukwa cha zimene amachita akamva uthenga wabwino. Koma m’ma 1990 tinasintha zimene tinkaganizazo. Mu Nsanja ya Olonda ya October 15, 1995 munali nkhani ziwiri zimene zinafotokoza kufanana pakati pa mawu a Yesu pa Mateyu 24:29-31 (Werengani.) ndi pa Mateyu 25:31, 32. (Werengani.) * Ndiyeno nkhani yoyamba inanena kuti kuweruza nkhosa ndi mbuzi kudzachitika m’tsogolo. Inati kudzachitika chisautso chachikulu chotchulidwa pa Mateyu 24:29, 30 chikadzayamba ndiponso Mwana wa munthu akadzafika mu ulemerero wake. Nkhaniyo inanenanso kuti amenewa adzakhala mapeto a dziko loipali ndipo pa nthawiyo Yesu adzaweruza anthu onse.
7. Kodi masiku ano tikudziwa chiyani pa fanizo la nkhosa ndi mbuzi?
7 Masiku ano tikudziwa bwino tanthauzo la fanizo la nkhosa ndi mbuzi. “Mwana wa munthu,” kapena kuti “mfumu,” ndi Yesu. Mawu oti “abale anga” akuimira abale ndi alongo odzozedwa amene adzalamulire ndi Khristu kumwamba. (Aroma 8:16, 17) “Nkhosa” ndi “mbuzi” zikuimira anthu ochokera m’mitundu yonse. Iwo si odzozedwa ndi mzimu woyera. Nanga kodi anthuwo adzaweruzidwa pa nthawi iti? Izi zidzachitika chakumapeto kwa chisautso chachikulu chimene chikubwera posachedwapa. Kodi anthuwo adzaweruzidwa kuti ndi nkhosa kapena mbuzi pa zifukwa ziti? Iwo adzaweruzidwa chifukwa cha zimene achitira abale a Yesu padziko lapansi. Panopa mapeto a dzikoli ali pafupi kwambiri. Choncho timayamikira kwambiri kuti Yehova wakhala akutithandiza kumvetsa tanthauzo la mafanizo otchulidwa pa Mateyu chaputala 24 ndi 25.
FANIZOLI LIKUSONYEZA KUFUNIKA KWA NTCHITO YOLALIKIRA
8, 9. N’chifukwa chiyani Yesu amaona kuti anthu amene ali ngati nkhosa ndi ‘olungama’?
8 Mu fanizo la nkhosa ndi mbuzi, Yesu sanatchule ntchito yolalikira. Ndiyeno n’chifukwa chiyani tinganene kuti fanizoli likusonyeza kufunika kwa ntchitoyi?
9 Choyamba, tiyenera kukumbukira kuti zimene Yesu ankanenazi ndi fanizo chabe. Iye sankanena zosiyanitsa nkhosa zenizeni ndi mbuzi zenizeni. Choncho sankatanthauza kuti nkhosa zikuimira anthu amene adzachitedi zinthu monga kupereka chakudya ndi zovala kwa abale akewo, kuwasamalira kapena kukawaona kundende. M’malomwake, ankatanthauza mtima umene anthuwo angasonyeze abale ake. Yesu amaona kuti anthu amene ali ngati nkhosa ndi ‘olungama.’ Amatero chifukwa chakuti amazindikira kuti Yesu ali ndi gulu la odzozedwa padzikoli ndipo iwo amathandiza odzozedwawo mokhulupirika m’masiku otsiriza ano.—Mat. 10:40-42; 25:40, 46; 2 Tim. 3:1-5.
10. Kodi nkhosa zingasamalire bwanji abale a Khristu?
10 Chachiwiri, tiyenera kukumbukira kuti Yesu ankafotokoza chizindikiro cha kukhalapo kwake ndi cha mapeto a dziko loipali. (Mat. 24:3) Chakumayambiriro, Yesu ananena kuti mbali ina ya chizindikirochi ndi yoti uthenga wabwino wa Ufumu “udzalalikidwa padziko lonse lapansi.” (Mat. 24:14) Ndiyeno asananene fanizo la nkhosa ndi mbuzi, ananena fanizo la matalente. Mu nkhani yapita ija, tinanena kuti Yesu anapereka fanizo la matalente pofuna kusonyeza kuti ‘abale ake’ odzozedwa ayenera kugwira mwakhama ntchito yolalikira. Pa nthawi ino ya kukhalapo kwa Yesu, odzozedwa ochepa amene adakali padzikoli ali ndi ntchito yaikulu kwambiri. Iwo ayenera kulalikira kwa anthu a “mitundu yonse” mapeto asanafike. Ndiyeno fanizo la nkhosa ndi mbuzi limasonyeza kuti odzozedwawa azithandizidwa. Choncho tingasamalire abale a Khristu amenewa powathandiza pa ntchito yolalikirayi. Ndiyeno kodi tingawathandize bwanji? Kodi tizingowapatsa zinthu zina ndiponso kuwalimbikitsa basi?
KODI NDANI AYENERA KULALIKIRA?
11. Kodi tingafunse funso liti, ndipo n’chifukwa chiyani tingalifunse?
11 Masiku ano, pali Akhristu 8 miliyoni ndipo ambiri mwa iwo si odzozedwa. Choncho sali m’gulu la akapolo odzozedwa amene anapatsidwa matalente. (Mat. 25:14-18) Ndiyeno funso n’kumati, ‘Kodi anthu amene sanadzozedwe ndi mzimu woyera ayeneranso kugwira nawo ntchito yolalikira?’ Inde. Tiyeni tione zifukwa zake.
12. Kodi tikuphunzira chiyani pa mawu a Yesu pa Mateyu 28:19, 20?
12 Yesu anauza ophunzira ake onse kuti azilalikira. Yesu ataukitsidwa anauza ophunzira ake kuti akaphunzitse anthu kuti azisunga “zinthu zonse zimene” iye anawalamulira. Chinthu chimodzi chimene anawalamulira n’chakuti azilalikira. (Werengani Mateyu 28:19, 20.) Choncho ophunzira onse a Khristu, kaya akuyembekezera kukalamulira kumwamba kapena kudzakhala padzikoli, ayenera kulalikira.—Mac. 10:42.
13. Kodi masomphenya amene Yohane anaona akusonyeza chiyani? Fotokozani.
13 Buku la Chivumbulutso limasonyeza kuti odzozedwa pamodzi ndi a nkhosa zina ayenera kugwira ntchito yolalikira. Yesu anaonetsa mtumwi Yohane masomphenya osonyeza “mkwatibwi” akuitana anthu kuti “amwe madzi a moyo kwaulere.” Mkwatibwiyu akuimira odzozedwa 144,000 omwe adzalamulire ndi Khristu kumwamba. (Chiv. 14:1, 3; 22:17) Madzi a moyowa akuimira zimene Yehova wachita kuti amasule anthu ku uchimo ndi imfa pogwiritsa ntchito nsembe ya dipo ya Khristu. (Mat. 20:28; Yoh. 3:16; 1 Yoh. 4:9, 10) Mfundo yofunika kwambiri mu uthenga umene timalalikira ndi yokhudza dipolo komanso mmene lingathandizire anthu. Odzozedwa akutsogolera pa ntchito yolalikira uthengawu. (1 Akor. 1:23) M’masomphenyawo, Yohane anaonanso anthu ena amene sali m’gulu la mkwatibwi. Nawonso anauzidwa kuti anene kuti: “Bwera!” Iwo anamvera n’kumaitananso anthu ena kuti amwe madzi a moyo. Gulu lachiwirili ndi la anthu amene akuyembekezera kudzakhala padzikoli. Choncho buku la Chivumbulutso likusonyeza kuti anthu onse amene avomera ‘kubwera’ ali ndi udindo wolalikira.
14. Kodi tingamvere bwanji “chilamulo cha Khristu”?
14 Anthu onse otsatira “chilamulo cha Khristu” ayenera kulalikira. (Agal. 6:2) Yehova amafuna kuti atumiki ake onse azimvera malamulo ake. Kumbukirani kuti anauza Aisiraeli kuti: “Lamulo lililonse ligwire ntchito mofanana kwa mbadwa ndi kwa mlendo wokhala pakati panu.” (Eks. 12:49; Lev. 24:22) N’zoona kuti Akhristu sayenera kutsatira Chilamulo cha Mose. Koma tonsefe, kaya ndife odzozedwa kapena ayi, tiyenera kutsatira “chilamulo cha Khristu.” Zonse zimene Yesu anaphunzitsa zili m’chilamulo chimenechi. Ndipo mfundo yofunika imene Yesu anaphunzitsa ndi yakuti otsatira ake ayenera kukondana. (Yoh. 13:35; Yak. 2:8) Njira yabwino kwambiri imene timasonyezera kuti timakonda Yehova, Yesu ndiponso anzathu ndi kulalikira uthenga wabwino wa Ufumu.—Yoh. 15:10; Mac. 1:8.
15. N’chifukwa chiyani tinganene kuti otsatira onse a Khristu ayenera kumvera lamulo lake?
15 Yesu ankatha kuuza anthu ochepa zinthu zokhudza anthu ambiri. Mwachitsanzo, iye anachita pangano la Ufumu ndi ophunzira ake 11 okha. Koma odzozedwa onse 144,000 ali m’panganoli. (Luka 22:29, 30; Chiv. 5:10; 7:4-8) N’chimodzimodzinso ndi lamulo loti otsatira ake azilalikira. Iye ataukitsidwa anaonekera kwa anthu ochepa okha n’kuwauza lamulo limeneli. (Mac. 10:40-42; 1 Akor. 15:6) Koma ophunzira ake onse m’nthawi ya atumwi anazindikira kuti ayenera kumvera lamuloli ngakhale kuti iwo kunalibe pamene Yesu ankalipereka. (Mac. 8:4; 1 Pet. 1:8) Masiku anonso, Yesu sanauze mwachindunji Akhristu 8 miliyoni kuti azilalikira. Koma onsewa amazindikira kuti ayenera kukhulupirira Khristu ndiponso kugwira ntchito yolalikira.—Yak. 2:18.
TIYENERA KUKHALA OKHULUPIRIKA PANOPA
16-18. (a) Kodi a “nkhosa zina” angathandize bwanji abale a Khristu? (b) N’chifukwa chiyani ayenera kuchita zimenezi panopa?
16 Panopa Satana akulimbana kwambiri ndi odzozedwa omwe adakali padzikoli. Iye awonjezera kuchita zimenezi chifukwa “kanthawi kochepa” kamene watsala nako kakutha. (Chiv. 12:9, 12, 17) Ngakhale kuti odzozedwawa akuvutitsidwa ndi Satana, iwo akuchitabe khama kwambiri potsogolera ntchito yolalikira padziko lonse. N’zosakayikitsa kuti Yesu akuwathandiza kugwira ntchitoyi.—Mat. 28:20.
17 A “nkhosa zina” akuwonjezeka ndipo amaona kuti ndi mwayi waukulu kuthandiza abale a Khristu pa ntchito yolalikira ndiponso m’njira zina. Mwachitsanzo, amapereka ndalama ndiponso kuthandiza pomanga Nyumba za Ufumu, malo a msonkhano ndi maofesi a nthambi. Iwo amamveranso abale amene amasankhidwa ndi “kapolo wokhulupirika ndi wanzeru” kuti azitsogolera m’gulu la Yehova.—Mat. 24:45-47; Aheb. 13:17.
18 Posachedwapa, angelo adzasiya kugwira mphepo zowononga kuti chisautso chachikulu chiyambe. Zimenezi zidzachitika odzozedwa onse omwe ali padzikoli atadindidwa chidindo chomaliza. (Chiv. 7:1-3) Ndiyeno Aramagedo isanayambe, odzozedwa onse adzatengedwa kupita kumwamba. (Mat. 13:41-43) Choncho, anthu onse omwe akufuna kudzaweruzidwa ngati nkhosa ayenera kuthandiza abale a Khristu mokhulupirika panopa.
^ ndime 6 Kuti mumve zonse werengani nkhani yakuti “Kodi Mudzaima Motani ku Mpando wa Chiweruzo?” ndiponso yakuti “Kodi Nkhosazo ndi Mbuzizo Zili ndi Mtsogolo Motani?” mu Nsanja ya Olonda ya October 15, 1995.


text:
NKHANI YA PACHIKUTO | N’CHIFUKWA CHIYANI ANTHU ABWINO NAWONSO AMAKUMANA NDI MAVUTO?
N’chifukwa Chiyani Anthu Abwino Nawonso Amakumana Ndi Mavuto?
Chifukwa choti Yehova Mulungu * ndi amene analenga zonse komanso ndi wamphamvu kuposa aliyense, anthu ambiri amaganiza kuti ndi amene amapangitsa chilichonse chimene chimachitika padziko lapansili, kuphatikizapo zoipa. Komabe, taonani zimene Baibulo limafotokoza ponena za Mulungu woona.
“Yehova ndi wolungama m’njira zake zonse.”—Salimo 145:17.
“Njira zake zonse ndi zolungama. Mulungu wokhulupirika, amene sachita chosalungama. Iye ndi wolungama ndi wowongoka.”—Deuteronomo 32:4.
“Yehova ndi wachikondi chachikulu ndi wachifundo.”—Yakobo 5:11.
Mulungu si amene amachititsa kuti zinthu zoipa zizichitika. Nanga kodi ndi iyeyo amene amapangitsa kuti anthu azichita zoipa? Ayinso. Baibulo limati: “Munthu akakhala pa mayesero asamanene kuti: ‘Mulungu akundiyesa.’” Chifukwa chiyani? “Pakuti Mulungu sangayesedwe ndi zinthu zoipa ndipo iye sayesa munthu ndi zinthu zoipa.” (Yakobo 1:13) Mulungu samayesa munthu pomuchititsa kuti azichita zinthu zoipa. Choncho, Mulungu sachita zinthu zoipa komanso sachititsa kuti anthu azichita zoipa. Ndiye kodi n’chiyani chimachititsa kuti zinthu zoipa zizichitika padzikoli?
KUKHALA PAMALO OLAKWIKA, PA NTHAWINSO YOLAKWIKA
Lemba la Mlaliki 9:11 limatiuza chinthu china chimene chimapangitsa kuti anthu azivutika. Limati: “Nthawi yatsoka ndi zinthu zosayembekezereka zimagwera onsewo.” Zinthu zosayembekezereka kapena ngozi zikachitika, anthu ena amatha kufa chifukwa choti pa nthawi ya ngoziyo, iwowo anali pamalopo. Pafupifupi zaka 2,000 zapitazo, Yesu Khristu ananena za ngozi ina, pamene nsanja inagwa n’kupha anthu 18. (Luka 13:1-5) Sikuti anthuwa anafa chifukwa choti anali ochimwa kwambiri kuposa anthu ena, koma n’chifukwa choti pa nthawi imene nsanjayo inkagwa, iwowo anali pamalopo. Komanso mu January 2010, ku Haiti kunachitika chivomezi choopsa ndipo anthu oposa 300,000 anafa pa ngoziyi. Anthuwa anafa mosatengera kuti anali ndani ndiponso ankachita zotani pa moyo wawo. Komanso matenda akhoza kugwira munthu aliyense pa nthawi iliyonse.
N’chifukwa chiyani Mulungu sateteza anthu abwino kuti asakumane ndi mavuto?
Koma ena amafunsa kuti: ‘N’chifukwa chiyani Mulungu saletsa kuti zoipa zisamachitike? Nanga n’chifukwa chiyani sateteza anthu abwino kuti zoipa zisawachitikire?’ Mulungu akanakhala kuti amachita zimenezi, zikanasonyeza kuti amadziwiratu kuti zinthu zoipa zichitika, zoipazo zisanachitike. Ndi zoona kuti Mulungu ali ndi mphamvu zodziwiratu zam’tsogolo. Komabe mfundo imene tiyenera kuiganizira ndi yakuti: Kodi Mulungu nthawi zonse amagwiritsa ntchito mphamvu zakezi kudziwiratu chilichonse chimene chingachitike?—Yesaya 42:9.
Baibulo limati: “Mulungu wathu ali kumwamba. Chilichonse chimene anafuna kuchita anachita.” (Salimo 115:3) Choncho, Yehova amachita zinthu akaona kuti pakufunika kuchita zimenezo. Sikuti iye amangochita zinthu chifukwa choti angathe kuchita chilichonse. N’chimodzimodzinso ndi nkhani yodziwiratu zam’tsogolo. Iye amachita kusankha ngati akufuna kudziwiratu za zinthuzo kapena ayi. Mwachitsanzo, zinthu zitafika poipa kwambiri m’mizinda ya Sodomu ndi Gomora, Mulungu anauza Abulahamu kuti: “Nditsikirako kuti ndikaone ngati akuchitadi monga mwa kudandaula kumene ndamva ndiponso ngati zochita zawo zilidi zoipa choncho. Ndikufuna ndidziwe zimenezi.” (Genesis 18:20, 21) Izi zikusonyeza kuti kwa nthawi ndithu, Yehova anasankha kuti asadziwe zimene zinkachitika m’mizinda imeneyi. Zimenezi zikusonyeza kuti nthawi zina Yehova amasankha kuti asadziwiretu zinthu zinazake. (Genesis 22:12) Koma zimenezi sizikusonyeza kuti Mulungu si wangwiro kapena kuti mphamvu zake ndi zochepa. Tikutero chifukwa Baibulo limati, “ntchito yake ndi yangwiro.” Choncho amagwiritsa ntchito bwino mphamvu zake zotha kudziwiratu zam’tsogolo ndipo amachita zimenezi mogwirizana ndi cholinga chake. Sikuti nthawi zonse iye amakakamiza anthu kuti achite zimene iyeyo akufuna. * (Deuteronomo 32:4) Ndiye kodi zimenezi zikutiuza chiyani? Zikutiuza kuti: Ngakhale kuti Mulungu ali ndi mphamvu zodziwiratu chilichonse, amachita kusankha zimene akufuna kudziwiratu.
MAVUTO ENA AMAYAMBITSIDWA NDI ANTHU
Mavuto ena amene amachitika m’dzikoli amayambitsidwa ndi anthu. Baibulo limafotokoza zimene zimachitika kuti munthu afike pochita zinthu zoipa. Limati: “Munthu aliyense amayesedwa mwa kukopedwa ndi kukodwa m’chilakolako chake. Ndiye chilakolako chikatenga pakati, chimabala tchimo. Nalonso tchimo likakwaniritsidwa, limabweretsa imfa.” (Yakobo 1:14, 15) Choncho munthu akachita zinthu zoipa zimene wakhala akuzilakalaka amakumana ndi mavuto. (Aroma 7:21-23) Kuyambira kale, anthu akhala akuchita zinthu zoipa kwambiri ndipo izi zimabweretsa mavuto adzaoneni. Komanso anthu oipa amachititsa kuti anthu ena ayambe kuchita zoipa.—Miyambo 1:10-16.
Anthu akhala akuchita zinthu zoipa kwambiri ndipo izi zabweretsa mavuto osaneneka
Koma mwina mungafunse kuti, ‘N’chifukwa chiyani Mulungu salepheretsa anthu kuchita zinthu zoipa?’ Kuti tiyankhe funsoli, tiyeni tiganizire mmene Mulungu analengera anthu. Baibulo limati Mulungu analenga munthu m’chifaniziro chake. Zimenezi zikusonyeza kuti anthu angathe kusonyeza makhalidwe amene Mulungu ali nawo. (Genesis 1:26) Ndipotu Mulungu anapatsa anthu ufulu wosankha. Choncho anthu angathe kusankha kumukonda komanso kuchita zimene iye amafuna. (Deuteronomo 30:19, 20) Zikanakhala kuti Mulungu amangokakamiza anthu kuti azichita zimene iyeyo akufuna, kodi sikukanakhala kuwalandanso ufuluwo? Ndiye kutitu anthu akanakhala ngati makina amene amangochita zinthu mogwirizana ndi mmene anawapangira basi. Bwenzi zilinso chimodzimodzi zikakhala kuti Mulungu analemberatu chilichonse chimene chidzachitike pa moyo wathu. Komatu n’zosangalatsa kudziwa kuti Mulungu anatilemekeza potipatsa ufulu wosankha zochita pa moyo wathu. Komabe zimenezi sizikutanthauza kuti mavuto amene anthu amayambitsa padzikoli adzapitirira mpaka kalekale.
KODI ANTHU AMAVUTIKA CHIFUKWA CHA ZOIPA ZOMWE ANACHITA ASANABADWE MOYO UNO?
Mutafunsa munthu amene ali m’chipembedzo chachibuda kapena chachihindu funso lomwe lili pachikuto cha magazini ino, mwina angayankhe kuti, “Anthu abwino amavutika chifukwa cha zoipa zomwe anachita m’moyo wina umene anali nawo asanabadwe moyo uno. Ndipo anthu amenewa akukolola zimene anadzala m’moyo wapitawo.” *
Kuti tidziwe ngati chiphunzitsochi chili cholondola, tiyeni tione zimene Baibulo limaphunzitsa pa nkhani ya imfa. Anthu oyamba ankakhala m’munda wa Edeni ndipo Mulungu anali atauza Adamu kuti: “Zipatso za mtengo uliwonse wa m’mundamu uzidya ndithu. Koma usadye zipatso za mtengo wodziwitsa chabwino ndi choipa. Chifukwa tsiku limene udzadya, udzafa ndithu.” (Genesis 2:16, 17) Adamu akanamvera Mulungu, bwenzi atakhala ndi moyo kwamuyaya. Choncho, imfa inabwera chifukwa choti Adamu sanamvere Mulungu ndipo anachimwa. Ndiyeno iye atabereka ana, ‘imfa inafalikira’ kwa anawo ndipo kenako kwa anthu onse. (Aroma 5:12) N’chifukwa chake Baibulo limati: “Malipiro a uchimo ndi imfa.” (Aroma 6:23) Limatinso: “Munthu amene wafa wamasuka ku uchimo wake.” (Aroma 6:7) M’mawu ena tingati, munthu akamwalira amakhala kuti wapereka malipiro a machimo ake.
Anthu ambiri amene amakhulupirira kuti munthu amavutika chifukwa cha zoipa zomwe anachita asanabadwe moyo uno, sadandaula kwambiri ndi mavuto amene iwowo komanso anthu ena akukumana nawo. Iwo amaona kuti akukolola zimene anafesa. Koma vuto ndi loti anthu amenewa sakhala ndi chiyembekezo choti zinthu zoipa zidzatha. Amaona kuti chimene chingathandize munthu kuti asiye kuvutika, n’kuphunzira zinazake komanso kukhala ndi makhalidwe abwino. Amati zimenezi zingathandize kuti akadzafa, asadzabadwenso kwina n’kumakazunzika. Koma izi n’zosagwirizana ndi zimene Baibulo limaphunzitsa. *
AMENE ANAYAMBITSA MAVUTO ONSE
Komatu amene anayambitsa mavuto padzikoli si anthu. Satana Mdyerekezi, yemwe poyamba anali mngelo wokhulupirika wa Mulungu, “sanakhazikike m’choonadi” ndipo anachititsa kuti anthu oyamba achimwire Mulungu. (Yohane 8:44) Iye anachita zimenezi m’munda wa Edene. (Genesis 3:1-5) Yesu Khristu ananena kuti Satana ndi ‘woipa’ komanso “wolamulira wa dziko.” (Mateyu 6:13; Yohane 14:30) Masiku ano anthu ambiri amatsatira zofuna za Satana ndipo sachita zimene Yehova amafuna. (1 Yohane 2:15, 16) N’chifukwa chake lemba la 1 Yohane 5:19 limati: “Dziko lonse lili m’manja mwa woipayo.” Palinso angelo ena oipa amene anachimwira Mulungu n’kugwirizana ndi Satana. Baibulo limasonyeza kuti Satana ndi ziwanda zake “akusocheretsa dziko lonse lapansi kumene kuli anthu.” Komanso akubweretsa ‘tsoka padziko lapansili.’ (Chivumbulutso 12:9, 12) Choncho Satana Mdyerekezi ndiye woyenera kuimbidwa mlandu kwambiri chifukwa ndi amene anayambitsa mavuto padzikoli.
Monga taonera, Mulungu si amene amachititsa kuti anthu, kaya oipa kapena abwino, azivutika. M’malomwake iye walonjeza kuti adzachotsa mavuto onse. Nkhani yotsatirayi ikufotokoza zimenezi.
^ ndime 3 Baibulo limanena kuti dzina la Mulungu ndi Yehova.
^ ndime 11 Kuti mudziwe chifukwa chake Mulungu walola kuti zoipa zizichitika, werengani mutu 11 m’buku lakuti, Kodi Baibulo Limaphunzitsa Chiyani Kwenikweni? lofalitsidwa ndi Mboni za Yehova.
^ ndime 16 Kuti mudziwe zambiri za chiphunzitso choti anthu amavutika chifukwa cha zoipa zomwe anachita asanabadwe moyo uno, onani kabuku kachingelezi kakuti, What Happens to Us When We Die? Kabukuka ndi kofalitsidwa ndi Mboni za Yehova.
^ ndime 18 Kuti mudziwe zimene zimachitika munthu akamwalira komanso chiyembekezo choti akufa adzauka, werengani mutu 6 ndi 7 m’buku lakuti, Kodi Baibulo Limaphunzitsa Chiyani Kwenikweni?
Onaninso
N’chifukwa Chiyani Mulungu Walola Zinthu Zoipa Komanso Kuti Anthu Azivutika?
Kodi zinthu zoipa zinayamba bwanji, ndipo n’chifukwa chiyani Mulungu walola kuti zoipazo zipitirirebe mpaka pano? Kodi mavuto amenewa adzatha?


text:
Kodi Baibulo Limaloleza Kuthetsa Ukwati?
Yankho la m’Baibulo
Baibulo limaloleza kuthetsa ukwati. Komabe, Yesu anatchula chifukwa chimodzi chokha chovomerezeka chimene chingachititse kuti banja lithe. Iye anati: “
Aliyense wosiya mkazi wake n’kukwatira wina wachita chigololo, kupatulapo ngati wamusiya chifukwa cha dama [kugonana ndi munthu amene si mkazi kapena mwamuna wake].”—Mateyu 19:9.
Mulungu amadana ndi anthu amene amathetsa banja lawo mwachinyengo. Iye adzalanga munthu aliyense amene amasiya mwachinyengo mkazi kapena mwamuna wake n’cholinga choti apezenso munthu wina woti akwatirane naye.—Malaki 2:13-16; Maliko 10:9.
Onaninso
Muzidalira Kwambiri Mulungu
Kudzifunsa mafunso awiri okha kungathandize kuti banja lanu liziyenda bwino.


text:
4 Chotero, popeza lonjezo lolowa mu mpumulo wake lidakalipo,+ samalani kuopera kuti pa nthawi ina, wina wa inu angalephere kukwaniritsa zofunika kuti akalowe mu mpumulowo.+2 Uthenga wabwino unalengezedwa kwa ife,+ monga mmenenso unalengezedwera kwa makolo athu.+ Koma mawu amene iwo anamva sanapindule nawo,+ chifukwa sanakhale ndi chikhulupiriro+ ngati cha amene anamvera mawuwo.+3 Ife amene tasonyeza chikhulupiriro tikulowadi mu mpumulowo. Ponena za mpumulo umenewu iye anati: “Choncho ndinalumbira+ mu mkwiyo wanga kuti, ‘Sadzalowa+ mu mpumulo wanga,’”+ ngakhale kuti ntchito zake zinali zitatha+ kuyambira pamene dziko linakhazikitsidwa.*+4 Pakuti penapake, ponena za tsiku la 7, anati: “Ndipo Mulungu anapuma pa ntchito zake zonse pa tsiku la 7.”+5 Panonso akunena kuti: “Sadzalowa mu mpumulo wanga.”+6 Choncho, popeza kuti ena ayenerabe kulowa mu mpumulo umenewo, ndipo amene anali oyamba kuwalalikira uthenga wabwino+ sanalowemo chifukwa cha kusamvera,+7 iye wapatulanso tsiku lina chifukwa wagwiritsa ntchito mawu akuti “Lero” mu salimo la Davide, pambuyo pa nthawi yaitali kwambiri. Izi zikugwirizana ndi zimene tanena kale zija kuti: “Lero anthu inu mukamvera mawu a Mulungu,+ musaumitse mitima yanu.”+8 Pakuti ngati Yoswa+ anawalowetsa m’malo ampumulo,+ Mulungu sakananenanso pambuyo pake+ za tsiku lina.9 Chotero mpumulo wa sabata udakalipo kwa anthu a Mulungu.+10 Munthu amene walowa mu mpumulo wa Mulungu,+ ndiye kuti wapumanso pa ntchito zake,+ monga mmene Mulungu anapumira pa ntchito zake.11 Chotero, tiyeni tichite chilichonse chotheka kuti tilowe mu mpumulo umenewo, kuopera kuti wina angagwe ndi kutengera chitsanzo cha kusamvera cha makolo athuwo.+12 Pakuti mawu+ a Mulungu ndi amoyo+ ndi amphamvu,+ ndipo ndi akuthwa kuposa lupanga lililonse lakuthwa konsekonse.+ Amalasa munthu mumtima mpaka kulekanitsa moyo+ ndi mzimu,+ komanso mfundo za mafupa ndi mafuta a m’mafupa. Mawu a Mulungu amathanso kuzindikira zimene munthu akuganiza komanso zolinga za mtima wake.+13 Palibe cholengedwa chimene Mulungu sangathe kuchiona.+ Chifukwa kwa iye zinthu zonse zili poonekera ndipo amatha kuziona bwinobwino. Ndipotu ife tikuyenera kudzayankha pa zochita zathu kwa Mulungu amene amaona zonseyo.+14 Chotero, popeza tili ndi mkulu wa ansembe wapamwamba, Yesu Mwana wa Mulungu,+ amene anapita kumwamba,+ tiyeni tipitirize kulengeza chikhulupiriro chathu mwa iye.+15 Pakuti mkulu wa ansembe amene tili naye si mkulu wa ansembe amene sangatimvere chisoni+ pa zofooka zathu. Koma tili ndi mkulu wa ansembe amene anayesedwa m’zonse ngati ifeyo, ndipo anakhalabe wopanda uchimo.+16 Choncho, tiyeni tiyandikire mpando wachifumu wa kukoma mtima kwakukulu ndipo tipemphere kwa Mulungu+ ndi ufulu wa kulankhula,+ kuti atichitire chifundo ndi kutisonyeza kukoma mtima kwakukulu pa nthawi imene tikufunika thandizo.+
Mawu a M'munsi
^ Mawu ake enieni, “kuponya mbewu pansi.” Mbewuzo zikutanthauza ana a Adamu ndi Hava.


text:
Latsopanoli ali pano!
Chonde Sinthani! Chonde, Chonde Sinthani! Kusangalatsa ndi shuga pamwamba.
N'chifukwa chiyani muyenera Sinthani?
- Izi Baibulo atakhazikitsa ndi Google lochitira voti thandizo, kutanthauza kuti makina Google Translation ntchito kachiwiri.
- Izi zikusintha Baibulo ndi nkhokwe yachidziwitso mtundu, kutanthauza WordPress 4.2 imayendetsedwa, ndipo muyenera kupulumutsa ~ 40% panopa gome kukula
- Mapeto ndi koyamba Baibulo la backend kumasulira mkonzi, izo adzakuwonetsani zingwe anthu enieni anautembenuzira ndi amakulolani mwamsanga kuonanso chotsa anthu.
Kodi inu Sinthani?
Ndi mwayi, muli ndi mwayi chabe Sinthani wanu WordPress galasi lakutsogolo. Ndi bwino kuti kubwerera kamodzi, ngati palibe njira kwawo pambuyo pa nkhokwe yachidziwitso Kusintha Mokweza wamaliza.
Aliyense quirks, Nkhani, mavuto – ndi alankhule nafe apange ndi mnzanuyo.
Kodi SuperProxy kuti nanga n'chifukwa chiyani muyenera kuthandiza izi?
SuperProxy wathu watsopano “Kulemera mwamsanga” chiwembu. Ayi…
Kwenikweni, tikugwiritsa ntchito mapeto mfundo kulola ma anthu kuti anagawira kupeza ukonde. Tikhala kulipira zimenezi magalimoto, ngati munagula kuchititsa msonkhano ndi iwe ndi matani deta kusamutsa inu si ntchito, tidzakhala kwambiri kuti athe chitsanzo, izo adzatithandiza ndipo mwinamwake kukakhala kopindulitsa. Ife kufalitsa zina zofotokoza mmene kudzera.
Ndipo – ndi zina changelog:
- Amukopere kusakanikirana kulewerana
- Dzenje la base64 kabisidwe ndi kuchepetsa kukula kwa translatable masamba
- Chida kulewerana amapanga mbendera bwanji molondola zoipa bokosi sizing anamugwiritsa
- Kuchotsa kumaso patsogolo kapamwamba, izo kawirikawiri anamuonapo kapena ntchito ndi kupangitsa mavuto ambiri kuposa zinali zokwana
- 3 chinenero amapereka mwa Bing
- malo shortcode gwirizana
- kupewa kumasulira si nkhani / json okhutira atakhazikitsa nkhani zina Download addon mapulagini
- Thandizani placeholder chikhumbo, zikomo Mark Serellis
- Ena thandizo kwa malonda chikwatu pulogalamu yowonjezera
Choncho – Amakonda Baibulo, ndipo musakhale mlendo, ife kudziwa momwe ntchito kwa inu.


text:
Kulondile ya pa Beteli Amachapa Chilichonse
Pamaofesi a Mboni za Yehova m’dziko la United States pali achinyamata amene anadzipereka kuti azigwira ntchito yochapa zovala kulondile. Chaka chilichonse, iwo amachapa zovala zolemera matani 1,800, ndipo amagwira ntchitoyi kumalondile a kumaofesi omwe ali ku Brooklyn, Patterson ndi ku Wallkill m’dera la New York. Ntchito yochapayi ndi yaikulu komanso yochititsa chidwi kwambiri. Tikutero chifukwa kumalondile amenewa amachapa zinthu zosiyanasiyana.
Tsiku lililonse kuyambira Lolemba mpaka Lachisanu, anthu amene amakhala ku Beteli m’dziko la United States amatumiza zovala zoposa 11,000 kulondile kuti zichapidwe. Pazovala zimenezi pamakhala mashati oposa 2,300, mathalauza 650, matisheti, masokosi ndiponso zovala zamkati. Komanso tsiku lililonse amachapa zovala zina monga masuti, zokwana 900 kulondile yosagwiritsa ntchito madzi.
Kuwonjezera pa zovalazi, tsiku lililonse amachapanso zinthu zina zambirimbiri monga nsalu, matawelo, mabulangete, mayunifolomu a anthu operekera zakudya ndiponso tinsalu topukutira zinthu. Zinthu zonsezi zimachapidwa, kuumitsidwa ndiponso kukasiidwa kumalo ake oyenerera. Zinthu ngati tinsalu topukutira zimachapidwa zambirimbiri nthawi imodzi. Koma zinthu ngati mataye ndi mabulauzi ena zimachapidwa chilichonse pachokha.
Anthu amene amagwira ntchito kulondile amaonetsetsa chovala chilichonse kuti aone ngati chang’ambika kapena chathothoka mabatani. Akapeza chovala chothothoka mabatani, amachiika m’makina amene amaikirira mabatani ndipo nthawi zina amaika mabataniwo pamanja. Akapeza chovala chong’ambika kapena chofunika kukonza penapake, akatswiri odziwa kusoka amachisoka.
Pofuna kuti zovala zisasokonezeke, munthu aliyense wa m’banja la Beteli ku United States amakhala ndi nambala yapadera. Anthu a kulondile amagwiritsa ntchito makina n’kumata nambalayo pachovala chilichonse cha munthuyo. Zimenezi zimathandiza kuti zovala zikachapidwa komanso kusitidwa, ziziperekedwa kwa mwini wake weniweni.
Munthu amene wangoyamba kumene kugwira ntchito kulondile amaphunzitsidwa ndi anthu aluso amene agwira ntchitoyi kwa nthawi yaitali. Munthu watsopanoyo angathe kuphunzitsidwa zinthu zosiyanasiyana zokwanira 20 zokhudzana ndi kuchapa zovala. Mwachitsanzo, amaphunzitsidwa ntchito yooneka ngati yophweka, yochotsa timadontho timene tingathimbiriritse chovala. Munthuyo amaphunzitsidwanso kuti azidziwa bwino nsalu zosiyanasiyana zimene anasokera chilichonse ndiponso njira yoyenerera imene angachapire zovala zoterozo.
M’bale wina dzina lake Tajh, yemwe wagwira ntchito kulondile kwa chaka chimodzi ndi hafu, ananena za anthu amene amagwira nawo ntchito kuti: “Ndikugwira ntchito ndi anthu abwino kwambiri. Kugwira ntchito ndi anthu a zikhalidwe zosiyanasiyana n’chinthu zosangalatsa kwabasi.” Mlongo wina dzina lake Shelly, amenenso amagwira ntchito kulondile, anati: “Ndimwayi wapadera kugwira nawo ntchito yothandiza kuti anthu a m’banja la Beteli azioneka bwino.”


text:
Ever found yourself vaping on your favorite Vanila Custard umafunika e-Madzi ndipo mwadzidzidzi chinachake basi asaone pomwe? Kuti poterera ndi zokoma kukoma inu mwakhala kusangalala kwa masabata ndi onse koma KUIWALA ndi onse mungathe kulawa ndi lungful wa poterera ndi zokoma… M'mlengalenga??!
Mungayambe kudzifunsa: "Kodi helo zikuchitika? Zanga madzi wapita zoipa? Kodi ndimakhala wofooka, flavorless mtanda? Ine ndine vaping molunjika mmwamba VG??!”
Nkhawa osati, wanga yochepa kwenikweni mkhutu bwenzi! Iwe basi akudwala ndithu wamba ndi mosavuta fixable vuto: “vaper’s tongue”.
Kodi Vaper a Lilime?
Ngakhale kuti ambiri amati vaper a "lilime", nkhaniyi ndi, nthawi zambiri, mwachindunji tidzatani ndi olfactory zolandilira zotsutsana wathu kukoma masamba.
Yathu kununkhiza kwenikweni chifukwa chachikulu chimene ife tiri okhoza molondola kudziwa oonetsera chakudya, zakumwa ndi, inu anaganiza izo, e-Madzi.
Konse amadabwa chifukwa ana kutsina mphuno pamene iwo ali oti gobble pansi chinachake "icky” monga mankhwala kapena veggies? Kapena chifukwa chakudya amaoneka kulawa bland pamene inu muli ndi chimfine? Chabwino, chifukwa ndi losavuta. Pamene olfactory zolandilira wathu mphuno ali oletsedwa, kuzindikira chimene yeniyeni kukoma ayenera kukhala ndi koopsa mkhutu, kuteteza ife ku kwenikweni kulawa zinthu moyenera.
8 Zimayambitsa Vaper a Lilime?
Monga tanenera, chifukwa chachikulu zambiri ndi olfactory kutsekeka koma pali zinthu zina kumene zimathandiza kuti chikhalidwe ichi:
1. Vaping yemweyo kukoma kwa nthawi yayitali
Maganizo athu a kukoma ndi fungo atha asatope. Ndi pa ukulowerera maganizo anu ndi yeniyeni kukoma, iwo pamapeto pake adzadwala "dzanzi” ndi kukula kwambiri amakonda izo m'njira imawachititsa kwenikweni zawozo kukhalapo. Ngati iwo amati, "Mochuluka chinthu chabwino…".
2. Madzi m'thupi
If you vape, kumwa mvula yambiri madzi! Kukhala limafooka angachititse kuti mwatopa ndi unfocused, izo angakupatseni litsipa, maganizo ndi wonse tanthauzo la zoipa wokhalapo. Ndi wamba, ponena mu vaper lilime.
3. Malovu mkamwa
Chosowa malovu mkamwa ndi wamba zosayembekezereka ndi zimachitika kwambiri pamene ife akamakula. Ndi kudziwika mbali-zotsatira za mitundu ina ya mankhwala, monga kuvutika, nkhawa, ululu kapena ziwengo mankhwala, komanso mitsempha. Ena matenda ngati magazi m'thupi, matenda a shuga ndi matenda oopsa zingachititse malovu mkamwa.
4. Mankhwala
Mitundu ina ya mankhwala, ngati lifiyamu, chithokomiro mankhwala ndi khansa mankhwala amadziwika kusokoneza maganizo athu kununkhiza ndi kukoma. Ngati zichitika kuti mankhwala, fufuzani zotheka mbali-zotsatira za mankhwala inu mukutenga, monga iwo mwina kungakhale chifukwa anu vaper lilime.
5. Kusuta
Kodi ndinu wosuta? Kodi Posachedwapa kusiya kusuta? Ngati ndi choncho, inu basi angafunikire nthawi kupeza tanthauzo la kukoma mmbuyo. Iwo amadziwa kuti kusuta ingawononge wanu kununkhiza.
6. Watsekedwa mphuno
Monga mmene taonera pamaso, m'mphuno kutsekeka midadada ya olfactory zolandilira womwe impairs kwathu kukoma. Chifuwa ndi chimfine akhoza kuchititsa zimenezi.
7. Matenda ena kapena kuvulala
Some injuries to the head, pakamwa kapena mphuno angayambitse kuchepa mphamvu ya kununkhiza ndi kukoma. Komanso samalani gingivitis ndi Vitamini deficiencies.
8. Old e-Madzi
As e-liquid ages, ndi kukoma mbiri kuchepa (pambuyo nthawi yaitali…). Choncho, mwinamwake inu muyenera kusiya vaping kuti Blue Sichizindikiro, 12yrs wakale Strawberry Cheesecake ndi kupeza kudzikonda yatsopano botolo!
Kodi kuchiritsa Vaper a Lilime?
Musadandaule, thandizo pa izo mmene! M'munsimu muli ena njira zothetsera:
1. Matalala Hydrate!
Mofatsa, hydrate nokha. Ngakhale ngati iwe akudwala vaper lilime, kumwa madzi ambiri. The zotithandizila E madzi (mainly PG) akhoza ndipo youma wanu Airways ndi wonse dehydrate inu. Choncho nkhondo imeneyi ndi kumwa mvula yambiri madzi. Ngati inu muli waludzu, inu kale kuliumitsa!
2. Sinthani oonetsera
Nthawi zina maganizo anu akusowa pang'ono mantha kudzuka ndi kuyamba bwino ntchito kachiwiri. Switch to different flavor (ngati menthol) kwa masiku angapo asanabwerere wanu chapachiyambi. Njira ina ndi kupeza kasinthasintha zikuchitika. Musati basi kumamatira ku kukoma koma m'malo vape awiri kapena atatu osiyana timadziti tsiku ndi tsiku.
3. Wamphamvu fungo ndi oonetsera
Ena vapers kulumbira iwo anamuchotsa vaper lilime ndi kununkhiza khofi kapena woyamwa pa mandimu. Njira amachita monga mtundu wa Bwezerani batani maso ndipo zinkachitika pakati pa akatswiri vinyo tasters (awa anyamata ena aakulu Zokoma maluso!).
4. Mokwanira mano ukhondo
Kupatulapo kutsuka, kuyesa flossing ndi ntchito mouthwash ngati njira mulidziwe tanthauzo la kukoma.
5. Lilime scrapers
Ena vapers alumbirira pa ntchito lilime scrapers monga njira kuthetsa yochititsa mantha vaper lilime.
6. Time
Mwinamwake ndizo zonse muyenera… Kulola maganizo anu kuti achire chabe powapatsa nthawi.
Nthawi zambiri, ndi mwachilungamo kovuta kuchiza ndiponso kupewa vaper lilime. Kumbukirani nokha hydrated ndi kutsatira zina zosavuta pamwamba.
Ngati zitakuchitikirani, malangizo anga ndi kufunafuna mankhwala maganizo.
Ine ndikuyembekeza positi zimakuthandiza kumvetsa ndipo pamapeto pake kuchotsa izi n'zongochedwetsana wa dziko vaping! Odala vaping, anyamata ndi gals!


text:
Kodi Mulungu Ndi Amene Amachititsa Kuti Tizivutika?
Yankho la m’Baibulo
Baibulo limayankha mosapita m’mbali kuti ayi. Yehova Mulungu sanalenge anthu kuti azivutika. Koma anthu awiri oyambirira, Adamu ndi Hava, anakana kugonjera ulamuliro wa Mulungu n’kumayendera mfundo zawozawo pa nkhani yokhudza zinthu zabwino ndi zoipa. Iwo anasankha kusamvera Mulungu ndipo anayamba kuvutika.
Masiku ano tikuvutikanso chifukwa choti Adamu ndi Hava anasankha kusamvera Mulungu. Koma si Mulungu amene anachititsa kuti anthufe tizivutika.
Baibulo limati, “
Munthu akakhala pa mayesero asamanene kuti: ‘Mulungu akundiyesa.’ Pakuti Mulungu sangayesedwe ndi zinthu zoipa ndipo iye sayesa munthu ndi zinthu zoipa.” (Yakobo 1:13) Choncho munthu wina aliyense amavutika, ngakhale amene Mulungu amamukonda.
Onaninso
N’chifukwa Chiyani Mulungu Walola Zinthu Zoipa Komanso Kuti Anthu Azivutika?
Kodi zinthu zoipa zinayamba bwanji, ndipo n’chifukwa chiyani Mulungu walola kuti zoipazo zipitirirebe mpaka pano? Kodi mavuto amenewa adzatha?
Kodi Ndi Zinthu Ziti Zimene Mulungu Wakuchitirani?
Mfundo yachilungamo yakuti “moyo kulipira moyo” ndi imene inapangitsa Mulungu kuti ‘apereke Mwana wake wobadwa yekha.’


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
16 Kenako anauzanso ophunzira ake kuti: “Munthu wina anali wolemera ndipo anali ndi mtumiki woyang’anira nyumba+ yake. Mtumiki ameneyu ena anamuneneza kwa bwana wakeyo kuti anali kumusakazira chuma.+
2 Choncho anamuitana ndi kumuuza kuti, ‘Ndamva zoipa zimene ukuchita. Pita ukalembe lipoti la mmene wagwirira ntchito yoyang’anira nyumba ino udzandipatse,+ pakuti supitiriza kuyendetsa ntchito za panyumba pano.’
3 Pamenepo mtumikiyo mumtima mwake anati, ‘Nditani ine, pakuti bwana wanga+ andichotsa ntchito? Sindingathe kulima chifukwa ndilibe mphamvu, ndipo ndikuchita manyazi kukhala wopemphapempha.
4 Eya! Ndadziwa chochita kuti akandichotsa ntchito, anthu akandilandire bwino m’nyumba zawo.’+
5 Ndiyeno anaitana amene anali ndi ngongole kwa bwana wake mmodzi ndi mmodzi, ndipo anafunsa woyamba kuti, ‘Uli ndi ngongole yochuluka bwanji kwa bwana wanga?’
6 Iye anayankha kuti, ‘Mitsuko 100 ya mafuta a maolivi.’ Iye anamuuza kuti, ‘Nayi kalata yako ya ngongole, khala pansi ulembe mitsuko 50 mwamsanga.’
7 Kenako anafunsa wina kuti, ‘Nanga iwe, ngongole yako ndi yaikulu bwanji?’ Iye anayankha kuti, ‘Madengu 100 a tirigu.’ Iye anamuuza kuti, ‘Nayi kalata yako ya ngongole ulembepo madengu 80.’
8 Bwana wake uja anamuyamikira mtumiki ameneyu, ngakhale kuti anali wosalungama, chifukwa anachita mwanzeru.+ Pakuti ana a m’dziko lino amachita mwanzeru pochita zinthu ndi anthu a m’badwo wawo kuposa ana a kuwala.+
9 “Nanunso ndikukuuzani kuti, Dzipezereni mabwenzi+ ndi chuma chosalungama,+ kuti chumacho chikatha, akakulandireni m’malo okhala amuyaya.+
10 Munthu wokhulupirika pa chinthu chaching’ono alinso wokhulupirika pa chinthu chachikulu, ndipo munthu wosalungama pa chinthu chaching’ono alinso wosalungama pa chinthu chachikulu.+
11 Choncho, ngati simunakhale wokhulupirika pa chuma chosalungama, ndani adzakupatseni ntchito yoyang’anira chuma chenicheni?+
12 Komanso ngati simunakhale wokhulupirika pa zinthu za ena,+ ndani adzakupatseni mphoto imene anakusungirani?
13 Wantchito wa panyumba sangatumikire ambuye awiri, chifukwa adzadana ndi mmodzi ndi kukonda wina, kapena adzakhulupirika kwa mmodzi ndi kunyoza winayo. Simungathe kutumikira Mulungu ndi Chuma nthawi imodzi.”+
14 Tsopano Afarisi, amene anali okonda kwambiri ndalama, anali kumvetsera zonsezi, ndipo anayamba kumunyogodola.+
15 Pamenepo iye anawauza kuti: “Inu mumadzitcha olungama pamaso pa anthu,+ koma Mulungu akudziwa mitima yanu.+ Chifukwa chimene chili chapamwamba kwa anthu n’chonyansa m’maso mwa Mulungu.+
16 “Anthu anali kulalikira Chilamulo ndi Zolemba za aneneri kudzafika m’nthawi ya Yohane.+ Kuchokera nthawi imeneyo, uthenga wabwino umene ukulengezedwa ndi wokhudza ufumu wa Mulungu, ndipo anthu osiyanasiyana akuyesetsa mwakhama kuti akalowemo.+
17 Ndithudi, n’chapafupi kuti kumwamba ndi dziko lapansi zichoke+ kusiyana n’kuti ngakhale mbali chabe ya chilembo chimodzi+ cha m’Chilamulo isakwaniritsidwe.+
18 “Aliyense wosiya mkazi wake ndi kukwatira wina, wachita chigololo, ndipo wokwatira mkazi wosiyidwayo wachita chigololo.+
19 “Munthu winawake+ anali wolemera, ndipo nthawi zonse anali kuvala zovala zofiirira zapamwamba ndi nsalu zabwino kwambiri. Iye anali kusangalala ndi kudyerera tsiku ndi tsiku.+
20 Koma munthu wina wopemphapempha dzina lake Lazaro, anali kumukhazika pachipata cha wachumayo, ali ndi zilonda thupi lonse.
21 Iyeyo ankalakalaka kudya nyenyeswa zakugwa patebulo la wachuma uja. Agalu nawonso anali kubwera kudzanyambita zilonda zakezo.
22 Patapita nthawi wopemphapempha uja anamwalira+ ndipo angelo anamutenga kukamuika pachifuwa+ cha Abulahamu.+
“Munthu wachuma ujanso anamwalira+ ndipo anaikidwa m’manda.
23 Ali m’Mandamo anakweza maso ake, ali mkati mozunzika,+ ndipo anaona Abulahamu kutali, ndipo Lazaro anali pachifuwa chake.
24 Choncho anaitana kuti, ‘Atate Abulahamu,+ ndichitireni chifundo. Mutume Lazaro kuti aviike nsonga ya chala chake m’madzi kuti aziziritse lilime langa,+ chifukwa ndikuzunzika m’moto wolilimawu.’+
25 Koma Abulahamu anati, ‘Mwanawe, kumbukira kuti unalandiriratu zabwino zako zonse pamene unali moyo, ndipo Lazaro analandiriratu zinthu zoipa. Koma tsopano akusangalala kuno ndipo iwe ukuzunzika.+
26 Komanso, paikidwa phompho lalikulu kwambiri+ pakati pa ife ndi anthu inu,+ moti ofuna kuolokera kumeneko kuchokera kuno sangathe. Komanso anthu sangaoloke kuchokera kumeneko kubwera kuno.’+
27 Ndiyeno munthu wachuma uja anati, ‘Popeza zili choncho, ndikukupemphani atate kuti, mum’tumize kunyumba ya bambo anga.
28 Chifukwa ndili ndi abale anga asanu kumeneko, choncho apite akawapatse umboni wokwanira, kuti nawonso asabwere kumalo ozunzikira kuno.’
29 Koma Abulahamu ananena kuti, ‘Kumeneko ali ndi Zolemba za Mose+ ndi Zolemba za aneneri,+ amvere zimenezo.’+
30 Pamenepo iye anati, ‘Ayi chonde atate Abulahamu, pakuti ngati wina wochokera kwa akufa angapite kumeneko, iwo adzalapa ndithu.’
31 Koma iye anamuuza kuti, ‘Ngati sakumvera Zolemba za Mose+ ndi Zolemba za aneneri, sangathekebe ngakhale wina atauka kwa akufa.’”
Patsani ena
Patsani ena
Luka 16
Baibulo la Dziko Latsopano la Malemba Opatulika
https://www.jw.org/finder?docid=1011452&Book=42&Chapter=16&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D42%26Chapter%3D16%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
NSANJA YA OLONDA (YOPHUNZIRA) DECEMBER 2015
M’magaziniyi muli nkhani zophunzira kuyambira pa February 1 mpaka 28, 2016.
Kodi Mukukumbukira?
Onani zimene mukukumbukira m’magazini a Nsanja ya Olonda amene anatuluka m’mwezi wa July mpaka December mu 2015.
Yehova Amalankhula Nafe
Timaphunzira mfundo ina yofunika kwambiri tikaganizira kuti Mulungu wakhala akulankhula ndi anthu m’zilankhulo zosiyanasiyana.
Baibulo Lomveka Bwino Kwambiri
Mfundo zitatu zomwe Komiti Yomasulira Baibulo la Dziko Latsopano inatsatira pomasulira Baibuloli.
Baibulo la Dziko Latsopano Lokonzedwanso Lomwe Linatuluka mu 2013
Kodi ndi zinthu zikuluzikulu ziti zimene anasintha m’Baibuloli?
Muzigwiritsa Ntchito Bwino Lilime Lanu
Kodi chitsanzo cha Yesu chingatithandize bwanji kudziwa nthawi yoyenera kulankhula, zimene tiyenera kulankhula ndiponso mmene tiyenera kulankhulira?
Yehova Adzakuthandizani Pamene Mukudwala
Kodi tiyenera kuona bwanji zinthu tikadwala ndipo tiyenera kuchita chiyani?
Tsopano Ndili pa Mtendere ndi Mulungu Komanso Amayi Anga
Pamene Michiyo Kumagai anasiya kulambira makolo akale, amayi ake anasiya kugwirizana naye. Kodi Michiyo anachita zotani kuti ayambenso kugwirizana nawo?
Mlozera Nkhani wa Magazini a Nsanja ya Olonda a 2015
Mndandanda wa nkhani za mu Nsanja ya Olonda yophunzira ndiponso yogawira.